hotchpotch/miracl-hf-unified huggingface dataset:
সোভিয়েত ইউনিয়ন
সোভিয়েত সমাজতান্ত্রিক প্রজাতন্ত্রের ঐক্য ( "সয়ুজ় সভেৎস্কিখ়্ সৎসিয়ালিস্তিচেস্কিখ়্ রেস্পুব্লিক্"), সংক্ষেপে সোভিয়েত ঐক্য ( "সভেৎস্কিয়্ সয়ুজ়্") বা সোভিয়েত ইউনিয়ন ছিল একটি একদলীয় সমাজতান্ত্রিক রাষ্ট্র, যার অস্তিত্ব ছিল ১৯২২ সাল থেকে ১৯৯১ সাল পর্যন্ত। ১৯৪৫ সাল থেকে ১৯৯১ সালে ভেঙে যাবার আগে পর্যন্ত সোভিয়েত ঐক্য মার্কিন যুক্তরাষ্ট্রের সাথে একমাত্র প্রতিদ্বন্দ্বী পরাশক্তি হিসেবে স্নায়ুযুদ্ধে লিপ্ত ছিল। ১৯৯১ সালে সোভিয়েত ইউনিয়নের পতনে ১৫টি নতুন প্রজাতন্ত্র গঠিত হয়।
রুশ সাম্রাজ্যের উত্থান ঘটে ১৯১৭ সালে ভ্লাদিমির লেনিনের বলশেভিক পার্টির নেতৃত্বে অক্টোবর বিপ্লবের মাধ্যমে। এই বিপ্লব সারা বিশ্বে কমিউনিস্ট বিপ্লব হিসেবে পরিচিত ছিল। যার ফলশ্রুতিতে তাত্ত্বিক দর্শনের ভিত্তিতে প্রথম বাস্তব সমাজতান্ত্রিক রাষ্ট্র সোভিয়েত ঐক্যের সৃষ্টি হয় ১৯১৮ সালে। ১৯১৮ হতে ১৯২০ সাল পর্যন্ত গৃহযুদ্ধের কবলে পড়ে সোভিয়েত ঐক্য।
ভৌগোলিক পরিসীমায় রুশ সাম্রাজ্যের পরবর্তী সোভিয়েত ঐক্য বিভিন্ন সময়ে পরিবর্তিত হয়েছে। তবে সর্বশেষ বৃদ্ধির পর সোভিয়েত ঐক্যের ব্যাপ্তি দাঁড়ায় বাল্টিক রাষ্ট্রসমূহ, পূর্ব পোল্যান্ড ও বেসার্বিয়া পর্যন্ত। এ অবস্থা ছিল দ্বিতীয় বিশ্বযুদ্ধের আগে পর্যন্ত। দ্বিতীয় বিশ্বযুদ্ধের পর পোল্যান্ড ও ফিনল্যান্ডকে সোভিয়েত ঐক্য হতে বিচ্ছিন্ন করা হয়।
সোভিয়েত ঐক্য স্নায়ুযুদ্ধ যুগে পৃথিবীর সমাজতান্ত্রিক রাষ্ট্রগুলোর মডেল হিসেবে দাঁড়িয়ে যায়। মূলতঃ চারটি প্রজাতন্ত্র হতে সোভিয়েত ঐক্যের উৎপত্তি হলেও ১৯৫৬ হতে ১৯৯১ সালে ভেঙে যাবার আগে পর্যন্ত এই ইউনিয়নের প্রজাতন্ত্রের সংখ্যা দাঁড়িয়েছিল ১৫ টিতে। এগুলো ছিল -
১৯৯১ সালে সোভিয়েত ঐক্য ভেঙে যায় এবং মার্কিন যুক্তরাষ্ট্রের সাথে স্নায়ুযুদ্ধ শেষ হয়ে যায়। এসময় ভূতপূর্ব সোভিয়েত ঐক্যের ১৫টি প্রজাতন্ত্রের মধ্যে ১১টি নিজেরা একটি শিথিল সমামেল সৃষ্টি করে, যেটা স্বাধীন রাষ্ট্রের রাষ্ট্রমণ্ডল নামে পরিচিত। তিনটি বাল্টিক রাষ্ট্র লিথুয়ানিয়া, লাতভিয়া ও এস্টোনিয়া এই সমামেলে যোগ দেয়নি। এই রাষ্ট্রমণ্ডলের মূল সদস্য থাকলেও তা থেকে তুর্কমেনিস্তানকে বর্তমানে সহযোগী সদস্য করা হয়েছে। তিনটি বাল্টিক রাষ্ট্র লিথুয়ানিয়া, লাটভিয়া ও এস্টোনিয়া ২০০৪ সালে ন্যাটো ও ইউরোপীয় ইউনিয়নে যোগ দেয়।
এডিনবরা ফেস্টিভাল
এডিনবরা ইন্টারন্যাশনাল ফেস্টিভ্যাল হচ্ছে স্কটল্যান্ডের এডিনবরায় অনুষ্ঠিত একটি আন্তর্জাতিক সাংস্কৃতিক উৎসব। এই উৎসব ১৯৪৭ সাল থেকে শুরু হয়েছিল। সাধারণত প্রতি বৎসর মধ্য আগষ্টের তিন সপ্তাহ জুড়ে এই উৎসব অনুষ্ঠিত হয়। উৎসবের সাধারণ পরিচালকের আমন্ত্রণে সারা পৃথিবী থেকে অপেরা, নাটক, সঙ্গীত (মূলত: উচ্চাঙ্গ সঙ্গীত) এবং নৃত্য শিল্পীরা তাদের অনুষ্ঠান প্রদর্শন করেন।
Miller, E., "The Edinburgh International Festival, 1947 - 1996", Scolar Press, Aldershot, 1996
Bruce, G., "Festival in the North: Story of the Edinburgh International Festival of the Arts", Hale, 1975
রয়াল ফেস্টিভাল হল
রয়েল ফেস্টিভ্যাল হল হচ্ছে ইংল্যান্ডের লন্ডন শহরে টেমস্ নদীর দক্ষিণ তীরে অবস্থিত একটি হল। এখানে মূলত: কনসার্ট, অপেরা সহ বিভিন্ন ধরণের কনফারেন্স অনুষ্ঠিত হয়। হলটি ৩ মে, ১৯৫১ সালে উদ্বোধন করা হ্য়। এটি লন্ডনের একটি গ্রেড-১ লিস্টিং বিল্ডিং। বর্তমানে লন্ডনের আর্ট কাউন্সিলের দ্বায়িত্বে সাউথ ব্যাংক সেন্টার এটি পরিচালিত হচ্ছে।
মন্টেরি পপ ফেস্টিভ্যাল
মন্টেরী পপ ফেস্টিভ্যাল বা মন্টেরী ইন্টারন্যাশনাল পপ মিউজিক ফেস্টিভ্যাল অনুষ্ঠিত হয়েছিল জুন ১৬-১৮, ১৯৬৭ সালে মন্টেরী, ক্যালিফোর্নিয়ার মন্টেরী কাউন্টি ফেয়ার গ্রাউন্ডে। এই ফেস্টিভ্যালের উদ্যোক্তা ছিলেন প্রযোজক লোউ এডলার, জন ফিলিপ, এলান প্যারিসার এবং পাবলিসিস্ট ডেরেক টেইলর। দ্য বীটল্‌স এবং দি বীচ বয়েজ দল দুটি এই ফেস্টিভ্যাল বোর্ডের সদস্য ছিল।
এই ফেস্টিভ্যালে যারা সঙ্গীত পরিবেশন করেছিলেন তাঁদের মধ্যে একমাত্র পন্ডিত রবি শংকর ছাড়া আর কোন শিল্পী সম্মানী নেননি। পন্ডিত রবি শংকর তিন হাজার ডলার সম্মানী নিয়েছিলেন। অনুষ্ঠান হতে প্রাপ্ত সমুদয় অর্থ কল্যাণমূলক কাজে দান করা হয়েছিল। প্রায় দুই লক্ষ দর্শক শ্রোতা এই উৎসবে যোগ দিয়েছিলেন। মনে করা হয় যে সঙ্গীতের ইতিহাসে সবচেয়ে জনপ্রিয় উৎসব।
ম্যাডিসন স্কোয়ার গার্ডেন
মেডিসন স্কোয়ার গার্ডেন দি গার্ডেন নামে পরিচিত এটি হচ্ছে নিউ ইয়র্ক শহরের একটি বিখ্যাত ক্রীড়াকেন্দ্র। এর কিছু মূল তথ্য নিচে দেয়া হলো-
স্টকহোম সিনড্রোম
স্টকহোম সিনড্রোম হল জিম্মিদের মধ্যে দেখা যায় এমন একটি মানসিক অবস্থা, যার দরুন জিম্মিরা তাঁদের অপহরণকারীদের প্রতি আনুগত্য ও আবেগপ্রবণ টান অনুভব করে। ১৯৭৩ সালে সুইডেনের রাজধানী স্টকহোমে সংঘটিত এক ব্যাংক ডাকাতির ঘটনার সময় ৬ দিন ধরে জিম্মি হয়ে থাকা ব্যক্তিরা তাঁদের আটককারী ডাকাতদের প্রতি দূর্বলতা প্রকাশ করেছিল - এই ঘটনার পর থেকেই এধরনের আচরণকে স্টকহোম সিনড্রোম বলা হয়ে থাকে।
প্ল্যাংকের দৈর্ঘ্য
প্ল্যাংকের দৈর্ঘ্য হলো প্ল্যাংক একক নামক একক ব্যবস্থায় ব্যবহৃত দৈর্ঘ্যের একক। একে formula_1 দ্বারা সূচিত করা হয়ে থাকে। প্ল্যাংকের দৈর্ঘ্যকে সহজাত একক বলা হয়ে থাকে, কারণ একে তিনটা মৌলিক ভৌত এককের মাধ্যমে প্রকাশ করা যায়: আলোর দ্রুতি, প্ল্যাংকের ধ্রুবক এবং মহাকর্ষ ধ্রুবক।
স্থান-কাল'কে একটা বিস্তীর্ণ চাদর হিসাবে কল্পনা করলে দূর থেকে এটাকে খুবই মসৃণ এবং স্থির মনে হবে। ক্রমান্বয়ে পরিবর্ধিত করলে এর মধ্যে বেশী বেশী বন্ধুরতা পরিলক্ষিত হবে। যদি এই পরিবর্ধন এমন হয় যে, স্থান-কাল চাদরে প্ল্যাংকের দৈর্ঘ্যের সমান ছোট পরিসরও স্পষ্ট হয়ে ওঠে, তাহলে স্থান-কাল চাদরে আমরা বিপুল বিশৃঙ্খলা দেখতে পাব, সঠিকভাবে বললে এটা আসলে কোয়ান্টাম অস্থিরতা যা হাইজেনবার্গের অনিশ্চয়তা নীতির ফলশ্রুতি। প্ল্যাংকের দৈর্ঘ্য হলো এমন ক্ষুদ্রতম দৈর্ঘ্য যার নিচে সাধারণ আপেক্ষিকতা তত্ত্ব এবং কোয়ান্টাম তত্ত্বের মধ্য দ্বন্দ্ব স্পষ্ট হয়ে ওঠে। অর্থাৎ এর চেয়ে ক্ষুদ্রতর পরিসরে সংঘটিত ঘটনাবলী ব্যাখ্যা করতে হলে মহাকর্ষের একটি পূর্ণাঙ্গ কোয়ান্টায়িত তত্ত্ব দরকার যা আজো উদ্ভাবিত হয়নি।
গাণিতিকভাবে, প্ল্যাংকের দৈর্ঘ্য হল
যেখানে:
বন্ধনীর মধ্যের সংখ্যাদুটি হল এই মানটির শেষ দুই অঙ্কের অনিশ্চয়তা (আদর্শ বিচ্যুতি) ।এসআই এককে, প্ল্যাংকের দৈর্ঘ্য প্রায় ১.৬ × ১০ মিটারের সমান। দৃশ্যমান মহাবিশ্বের অনুমিত ব্যাসার্ধ (৭.৪ × ১০ মি বা ৭৮ বিলিয়ন আলোকবর্ষ) হচ্ছে ৪.৬ × ১০ প্ল্যাংকের দৈর্ঘ্য এর সমান।
স্ট্রিং তত্ত্বে একটি সাধারণ স্ট্রিং এর দৈর্ঘ্য প্ল্যাংকের দৈর্ঘ্যের সমান বিবেচনা করা হয়। সাধারণভাবে এত ক্ষুদ্র পরিসরকে বিবেচনা করার প্রয়োজন না হলেও, কৃষ্ণবিবরের কেন্দ্রে সংঘটিত ঘটনাবলী এবং বৃহৎ বিস্ফোরণের সময় মহাবিশ্বের প্রকৃতি জানতে হলে প্ল্যাংকের দৈর্ঘ্যের পরিসরে হিসাব-নিকাশ করার প্রয়োজন পড়ে।
জোয়েল শের্ক
জোয়েল শের্ক ছিলেন স্ট্রিং তত্ত্বে গবেষণাকারী একজন পদার্থবিজ্ঞানী। জন শোয়ার্জ এর সাথে একোল নরমাল সুপেরিয়োরে কাজ করার সময়, তাঁরা দেখেন যে, স্ট্রিং তত্ত্ব যেসব রহস্যময় বার্তাবাহী কণিকার অস্তিত্ব ঘোষণা করে, যাদেরকে বিজ্ঞানীরা অবাঞ্ছিত এবং স্ট্রিং তত্ত্বের ত্রুটি হিসাবে বিবেচনা করেছিলেন, সেগুলি আসলে মহাকর্ষের সাথে সংশ্লিষ্ট মৌল কণা গ্রাভিটনের অনুরূপ। এভাবে ১৯৭৪ সালে তাঁরা আবিষ্কার করেন যে, ফোটন (তাড়িৎ-চৌম্বক বলের কণা), দুর্বল গজ বোসন (দুর্বল নিউক্লীয় বলের কণা), গ্লুয়ন (সবল নিউক্লীয় বলের কণা) এবং গ্রাভিটন (মহাকর্ষ বলের কণা); অর্থাৎ যাবতীয় বলকণা তথা বলসমূহকে স্ট্রিং তত্ত্ব ব্যাখ্যা করতে পারে। অর্থাৎ এটিই সেই বহুল প্রত্যাশিত কোয়ান্টায়িত মহাকর্ষ তত্ত্ব।
১৯৭৯ সালে স্ত্রীর সাথে ছাড়াছাড়ি হলে শের্ক আত্মহত্যা করেন।
একোল নরমাল সুপেরিয়োর-এর উচচ-শক্তি তত্ত্বের পাঠাগার লাবোরাতোয়ার দ্য ফিজিক তেওরিক তাঁর নামে উৎসর্গীকৃত।
নাদিম আসলাম
নাদিম আসলাম একজন ব্রিটিশ ঔপন্যাসিক। তিনি পাকিস্তানী বংশোদ্ভূত। তার শ্রেষ্ঠ উপন্যাস ম্যাপ্‌স ফর লস্ট লাভার্স ২০০৪ সালে প্রকাশিত হয়, এবং সমালোচকদের দ্বারা বহুল প্রশংসিত হয়।
ইংল্যান্ডের উত্তরাঞ্চলে একটি পাকিস্তানী অভিবাসী সমাজকে ঘিরে এই বইয়ের কাহিনী। বইটি লিখতে আসলামের এক দশকের অধিক সময় লেগেছিল।
টিমোথি মো
টিমোথি মো (Timothy Mo)(জন্ম ডিসেম্বর ৩০, ১৯৫০, হংকং) একজন চীনা বংশোদ্ভূত ব্রিটিশ ঔপন্যাসিক। মো অক্সফোর্ড বিশ্ববিদ্যালয়ে পড়াশোনা করেন। ঔপনেবিশকতাবাদ ও তার ফলশ্রুতি মো'র সাহিত্যকর্মের একটি গুরুত্বপূর্ণ বিষয়বস্তু। তার শ্রেষ্ঠ উপন্যাসের মধ্যে রয়েছে সাওয়ার সুইট, এন ইন্সুলার পজেশান, দ্য রিডান্ডেন্সি অফ কারেজ, এবং রেনেগেড অর হ্যালো২। প্রথমোক্ত তিনটি বই বুকার পুরস্কারের জন্যে মনোনীত হয়।
ওয়ালেস স্টেগ্‌নার
ওয়ালেস স্টেগ্‌নার (ইংরেজিঃ Wallace Stegner) (ফেব্রুয়ারি ১৮, ১৯০৯ — এপ্রিল ১৩, ১৯৯৩) একজন বিখ্যাত মার্কিন ঔপন্যাসিক। তার সাহিত্যে তিনি মার্কিন যুক্তরাষ্ট্রের পশ্চিমা অংগরাজ্যগুলোর সমাজ ও ইতিহাস পর্যালোচনা করেছেন। এবিধায় উচ্চ মার্গের ওয়েস্টার্ন সাহিত্যের একজন কর্নধার হিসেবে তাকে বিবেচনা করা হয়। তার শ্রেষ্ঠ উপন্যাস এঙ্গেল অফ রিপোজ পুলিটজার পুরস্কার জয় করে।
কাব্য বিশ্বনাথন
কাব্য বিশ্বনাথন (Kaavya Viswanathan) (জন্ম জানুয়ারি ১৬, ১৯৮৭) একজন বিতর্কিত, নবীন, ভারতীয় বংশোদ্ভূত মার্কিন সাহিত্যিক। তিনি ভারতীয় বংশোদ্ভূত এবং হার্ভার্ড বিশ্ববিদ্যালয়ে অধ্যয়নরত। ২০০৬ সালে তার প্রথম উপন্যাস হাঊ ওপাল মেহতা গট কিস্ট, গট ওয়াইল্ড এন্ড গট আ লাইফ প্রকাশিত হয় এবং বিপুল বিতর্কের সম্মুখীন হয়। বিশ্বনাথনের বিরুদ্ধে অন্যের লেখা চুরির অভিযোগ আনা হয়, বিশেষত মেগান ম্যাক্ক্যাফার্টি নামক আরেক লেখকের বই থেকে। পরিশেষে বিশ্বনাথনের প্রকাশক লিট্‌ল, ব্রাঊন বইটির সমস্ত কপি বাজার থেকে উঠিয়ে নিতে বাধ্য হয়।
জন ডান্স স্কোটাস
জন ডান্স স্কোটাস () (আনু. ১২৬৬ – ৮ই নভেম্বর, ১৩০৮) ছিলেন একজন ধর্মবেত্তা, দার্শনিক ও যুক্তিবিদ। কারও কারও মতে, তাঁর সময়েই অক্সফোর্ডে ধর্মদর্শন থেকে দর্শন ও বিজ্ঞান কী ভাবে আলাদা, তার অনুপুঙ্খ গবেষণা শুরু হয়। স্কোটাস এর ক্যাথলিক এবং ধর্ম নিরপেক্ষ চিন্তা উভয় এর উপর প্রভাব রয়েছে। যে তত্ব গুলির জন্য তিনি বিখ্যাত তার মধ্যে অন্যতম হচ্ছে “বেদনা”
অকহামের উইলিয়াম
অকহামের উইলিয়াম (আনু. ১২৮৫-১৩৪৯) মধ্যযুগীয় ইংরেজ স্কলাস্টিক দার্শনিক, ফ্রান্সিসকান পুরোহিত, । তিনি ইংল্যান্ডের সারি-র অকহাম গ্রামে জন্ম নেন। অকহাম নামেই তিনি বেশি পরিচিত।
অকহাম ও জন ডান্স স্কোটাস-কে মধ্যযুগের দুই সেরা অধিবিদ (metaphysicist) হিসেবে গণ্য করা হয়।
জঁ ব্যুরিদাঁ
জঁ ব্যুরিদাঁ () (১৩০০ - ১৩৫৮) একজন ফরাসি পুরোহিত ছিলেন। কোপার্নিকীয় বিপ্লবের পেছনে তাঁর আবদান আছে বলে ধারণা করা হয়। তিনি মধ্যযুগের শেষ পর্যায়ের প্রভাবশালী দার্শনিক ছিলেন।
কম্পাইলার
কম্পাইলার এক ধরনের কম্পিউটার প্রোগ্রাম বা প্রোগ্রাম-সমষ্টি যা কোন কম্পিউটার ভাষা (উৎস ভাষা) থেকে অপর একটি কম্পিউটার ভাষায় (গন্তব্য ভাষা) টেক্সট অনুবাদ করে। সাধারণত কোন প্রোগ্রামের সোর্সকোড থেকে মেশিনকোডে রূপান্তরের কাজটি কম্পাইলার দিয়ে করা হয়ে থাকে। আরো নিখুঁতভাবে বলতে গেলে, কম্পাইলার সোর্সকোডকে অ্যাসেম্বলি কোডে পরিনত করে, পরবর্তীকালে অ্যাসেম্বলার অ্যাসেম্বলি কোডকে মেশিনকোড এ পরিনত করে। কম্পিউটারের মাইক্রোপ্রসেসর এই মেশিনকোড বুঝতে পারে এবং সেই অনুযায়ী কর্মসম্পাদন করে।
কম্পাইলার মূলত অনুবাদক প্রোগ্রাম হলেও এর বর্তমান নাম "কম্পাইলার" তথা "একত্রীকারক" হওয়ার পেছনের ইতিহাস জানতে পারা যায় নিচের উদ্ধৃতিটি থেকে:
"A compiler was originally a program that "compiled" subroutines [a link-loader]. When in 1954 the combination "algebraic compiler" came into use, or rather into misuse, the meaning of the term had already shifted into the present one."
অ্যাসেম্বলি ভাষা
কোন অ্যাসেম্বলি ভাষা বলতে একটি নির্দিষ্ট কম্পিউটার আর্কিটেকচারে ব্যবহৃত মেশিন ভাষার মনুষ্যপাঠ্য রূপকে বোঝায়।মেশিন ভাষায় প্রোগ্রাম লেখা খুবই কঠিন,তাই অ্যাসেম্বলি ভাষা তৈরি করা হয়েছে।অ্যাসেম্বলার দিয়ে এই অ্যাসেম্বলি ভাষাকে মেশিন ভাষায় রূপান্তর করা হয়।
অ্যাসেম্বলার হল একটি কম্পিউটার প্রোগ্রাম যা অ্যাসেম্বলি ভাষাকে অবজেক্ট কোডে রূপান্তরিত করে।
উচ্চস্তরের প্রোগ্রামিং ভাষা
উচ্চস্তরের প্রোগ্রামিং ভাষা () হল এমন একটি প্রোগ্রামিং ভাষা যা অন্যান্য নিম্নস্তরের প্রোগ্রামিং ভাষাগুলোর তুলনায় আরও বিমূর্ত (abstract), সহজে ব্যবহারযোগ্য ও বিভিন্ন প্ল্যাটফর্মের মধ্যে সহজে বহনযোগ্য (portable)। এ ধরনের ভাষায় ব্যবহারকারীদের কম্পিউটার মেমরি নিয়ে সরাসরি কাজ করতে দেয়া হয়না।
সি, জাভা, প্যাস্কেল, বেসিক, ইত্যাদি উচ্চস্তরের প্রোগ্রামিং ভাষার কিছু উদাহরণ। তবে সি ভাষায় মেমরি নিয়েও কাজ করা যায় বলে অনেকে একে মধ্যস্তরের ভাষা বলে থাকেন।
ডুয়াল ইনলাইন মেমোরি মডিউল
ডুয়াল ইনলাইন মেমোরি মডিউল (dual in-line memory module), সংক্ষেপে ডিম (DIMM), অনেকগুলো র‌্যাম চিপের সমষ্টি। এই মডিউলগুলো কম্পিউটারে প্রিন্টেড সার্কিট বোর্ডে বসানো হয়। ডুয়াল ইনলাইন মেমোরি মডিউল বর্তমানে সবচেয়ে বেশি ব্যবহৃত মেমোরি মডিউল হিসেবে সিম বা সিঙ্গল ইনলাইন মেমোরি মডিউল-কে প্রতিস্থাপন করেছ।
ট্রাইসাইকেল থিয়েটার
ট্রাইসাইকেল থিয়েটার লন্ডনের উত্তরে কিল্‌বার্ন অঞ্চলে অবস্থিত একটি নাট্যমঞ্চ তথা সিনেমা ঘর। রাজনীতি সচেতন বিবিধ নাটক উপস্থাপন করে ট্রাইসাইকেল সুনাম অর্জন করেছে। এ ছাড়াও মঞ্চটিতে সফল কমেডি নাটকও উপস্থাপন করা হয়েছে - যেমন ২০০৬ সালে ফ্যাবিউলেশান এবং দ্য থার্টি নাইন স্টেপ্‌স। সিনেমা ঘরটিতে সাধারণত আর্টহাউস চলচ্চিত্র বা বিদেশী চলচ্চিত্র প্রদর্শিত হয়ে থাকে।
ট্রাইসাইকেল থিয়েটারের ওয়েবসাইট
বব মার্লে
বব মার্লে (জন্ম: ৬ ফেব্রুয়ারি, ১৯৪৫ - মৃত্যু: ১১ মে, ১৯৮১) জামাইকান রেগে শিল্পী, গীটার বাদক, গীতিকার। 'বাফেলো সোলজার', 'নো ওম্যান, নো ক্রাই', 'গেট আপ স্ট্যান্ড আপ', 'ব্ল্যাক প্রগ্রেস'-এর মতো অনেক ভুবনকাঁপানো গান দিয়ে সংগীতপ্রেমীদের মন জয় করেছিলেন বব মার্লে। অবহেলিত মানুষের অধিকার নিয়ে গান গাওয়ায় অনেকের প্রিয় মানুষে পরিণত হয়েছিলেন মার্লে। নিজের গানে নানা ক্ষোভ ও সমস্যার কথা বলে মন জয় করেছিলেন তরুণদের। মার্লে ও তার ব্যান্ড ওয়েলার্স ১৯৭৪ সালে 'বার্নিন' নামে যে অ্যালবামটি নিয়ে আসে তাতে ছিল বিখ্যাত গান 'গেট আপ অ্যান্ড স্ট্যান্ড আপ'। ষাট ও সত্তরের দশকে দেশে দেশে উত্তাল জাতীয়তাবাদী ও সাম্রাজ্যবাদবিরোধী আন্দোলনে বিদ্রোহী মানুষের বুকে সাহস জুগিয়েছে এ গান।
জ্যামাইকার কুখ্যাত একটি শহরতলির বস্তিতে ১৯৪৫ সালের ৬ ফেব্রুয়ারি জন্মগ্রহণ করেন মার্লে। তার জন্মের সময় জ্যামাইকা ছিল একটি অশান্ত দেশ। রাজনৈতিক, সামাজিক, অর্থনৈতিক সব ক্ষেত্রেই অস্থিরতা চলছিল দেশটিতে। শ্বেতাঙ্গ-কৃষ্ণাঙ্গ বিভেদের কারণে সংঘাতও ছিল নিয়মিত ঘটনা। কৃষ্ণাঙ্গ মা ও শ্বেতাঙ্গ বাবার কারণে ছোটবেলা থেকেই সাদা-কালো দ্বন্দ্বে ভুগতেন তিনি।
সুবিন্যস্ত জটাধারী চুলের মার্লে সবসময় মানবতার পক্ষে গান গাইতেন। তাই তার অবস্থান ছিল কৃষ্ণাঙ্গদের পক্ষে। ‘নিপীড়িত আর খেটে খাওয়া মানুষের জন্য গান করতেন তিনি। সবাইকে বলতেন একত্র হতে, কাঁধে কাঁধ মিলিয়ে থাকতে। বিশ্বের বিভিন্ন স্থানে কালোদের ওপর চলতে থাকা বর্ণবাদী নির্যাতনের বিরুদ্ধে অবস্থান নিয়েছিলেন তার গানের মাধ্যমে। রাজনৈতিক আগ্রাসনের প্রতিবাদও করেছেন মার্লে গানের মাধ্যমে। অধিকারবঞ্চিত মানুষের পক্ষ নিয়ে তিনি সাম্রাজ্যবাদের বিরোধিতা করতেন তাঁর গানের মাধ্যমে। নিজ দেশের রাজনৈতিক সংঘাত মেটাতেও গুরুত্বপূর্ণ ভূমিকা রেখেছিলেন তিনি। শান্তির জন্য কয়েকটি কনসার্ট করেছেন তিনি জ্যামাইকায়। এ সব কনসার্টের মাধ্যমে তিনি রাজনৈতিক নেতাদের এক মঞ্চে আনার চেষ্টা করতেন। বব মার্লে তাঁর পুরো ক্যারিয়ারেই যুক্ত ছিলেন রাসটাফারি আন্দোলনের সঙ্গে। জীবনঘনিষ্ঠ গান গাইতেন বলেই বিশ্বজুড়ে মার্লের বিপুল জনপ্রিয়তা তৈরি হয়। ইউরোপ ও আমেরিকার বিভিন্ন দেশে অনেক কনসার্টে গান গেয়েছেন তিনি। ১৯৯৯ সালে তাঁর 'বব মার্লে এন্ড দ্য ওয়েইলার্স' অ্যালবামকে 'বিশ শতকের সেরা অ্যালবাম' নির্বাচিত করে টাইম ম্যাগাজিন।
মাত্র ১৮ বছর বয়সেই কয়েকজন বন্ধুকে নিয়ে ব্যান্ডদল গঠন করেছিলেন মার্লে। এরপর কখনো দলের হয়ে আবার কখনো এককভাবেই গানের অ্যালবাম বের করেছেন। একাধারে গীতিকার, সুরকার, গায়ক ও গিটারবাদক ছিলেন।
ফুসফুস ও মস্তিষ্কের ক্যান্সারের কারণে তাঁর শিল্পীজীবন মাত্র ১৮ বছরের মধ্যেই সীমাবদ্ধ থাকে। ১৯৮১ সালের ১১ মে তাঁর মৃত্যু হয়। এরপর অনেক বছর পার হলেও এখনো তাঁর জনপ্রিয়তায় ভাটা পড়েনি।
একাত্তরের দিনগুলি
একাত্তরের দিনগুলি বাংলাদেশী কথাসাহিত্যিক জাহানারা ইমাম রচিত মুক্তিযুদ্ধ ভিত্তিক গ্রন্থ। বইটি প্রথম প্রকাশিত হয় ১৯৮৬ সালের ফেব্রুয়ারি মাসে, এরপর আরো অনেকবার এটি পুনঃমুদ্রিত হয়।
বইটি ব্যক্তিগত দিনলিপি আকারে লেখা, যার শুরু ১৯৭১ সালের ১ মার্চ এবং সমাপ্তি সেই বছরের ১৭ ডিসেম্বর। মুক্তিযুদ্ধ চলাকালে ঢাকা শহরের অবস্থা ও গেরিলা তৎপরতার বাস্তব চিত্র এতে উঠে এসেছে। বইটিতে তার সন্তান শফি ইমাম রুমী অন্যতম প্রধান চরিত্র হিসেবে দেখা দেয় এবং তার মৃত্যুর জন্য জাহানারা ইমাম শহীদ জননী উপাধি পান।
তুলসী
তুলসী () (বৈজ্ঞানিক নাম: "Ocimum Sanctum") একটি ঔষধিগাছ। তুলসী অর্থ যার তুলনা নেই। তুলসী গাছ লামিয়াসি পরিবারের অন্তর্গত একটি সুগন্ধী উদ্ভিদ। হিন্দু সম্প্রদায়ের কাছে এটি একটি পবিত্র উদ্ভিদ হিসাবে সমাদৃত। ব্রহ্মকৈবর্তপুরাণে তুলসীকে 'সীতাস্বরূপা', স্কন্দপুরাণে 'লক্ষীস্বরূপা', চর্কসংহিতায় 'বিষ্ণুপ্রিয়া', ঋকবেদে 'কল্যাণী' বলে আখ্যায়িত করা হয়েছে।
তুলসী একটি ঘন শাখা প্রশাখা বিশিষ্ট ২/৩ ফুট উঁচু একটি চিরহরিৎ গুল্ম। এর মূল কাণ্ড কাষ্ঠল, পাতা ২-৪ ইঞ্চি লম্বা হয়। পাতার কিনারা খাঁজকাটা, শাখাপ্রশাখার অগ্রভাগ হতে ৫ টি পুষ্পদণ্ড বের হয় ও প্রতিটি পুষ্পদণ্ডের চারদিকে ছাতার আকৃতির মত ১০-২০ টি স্তরে ফুল থাকে। প্রতিটি স্তরে ৬টি করে ছোট ফুল ফোটে। এর পাতা, ফুল ও ফলের একটি ঝাঁঝাল গন্ধ আছে।
বাংলাদেশ ও ভারতের প্রায় সর্বত্র দেখা যায়। হিন্দুবাড়িতে বেশি দেখা যায়, পূজায় ব্যবহার হয়। ভারতে বাণিজ্যক ভাবে চাষ হয়। জুলাই আগষ্ট বা নভেম্বর ডিসেম্বর এতে মঞ্জরী দেখা দেয়।
সমতলভূমি থেকে শুরু করে হিমালয়ের পাদদেশে প্রায় ৬০০০ ফুট উচ্চতা পর্যন্ত এদের জন্মাতে দেখা যায় ।-
তুলসী গাছের নানা ঔষধি ব্যবহার রয়েছে। সর্দ্দি, কাশি, ঠাণ্ডা লাগা ইত্যাদি নানা সমস্যায় তুলসী ব্যবহার করা হয়। এ গাছের রস কৃমি ও বায়ুনাশক। ঔষধ হিসাবে এই গাছের ব্যবহার্য অংশ হলো এর রস, পাতা এবং বীজ। বাংলাদেশে যে চার প্রকার তুলসী গাছ দেখা যায় সেগুলি হলো: বাবুই তুলসী, রামতুলসী, কৃষ্ণ-তুলসী, ও শ্বেত তুলসী।
দীপু নাম্বার টু (উপন্যাস)
দীপু নাম্বার টু বাংলাভাষায় লিখিত ও প্রকাশিত একটি কিশোর উপন্যাস যার লেখক বাংলাদেশের প্রখ্যাত লেখক মুহাম্মদ জাফর ইকবাল।, এটি প্রথম প্রকাশিত হয়েছিল বাংলাদেশের একমাত্র শিশু-কিশোর সংবাদপত্র কিশোর বাংলায়। মার্কিন যুক্তরাষ্ট্রে অবস্থানকালে লেখক এই উপন্যাসটি রচনা করেন এবং কিশোর বাংলা'র ১৯৮১'র ঈদ সংখ্যায় প্রকাশের জন্য সম্পাদক রফিকুল হককে ডাকযোগে প্রেরণ করেন। ১৯৮৪ খ্রিস্টাব্দে এটি প্রথম গ্রন্থাকারে প্রকাশিত হয়। পরবর্তী কালে সময় প্রকাশন এই উপন্যাসটি গ্রন্থাকারে প্রকাশ করে। পরবর্তীতে এটি নিয়ে একটি চলচ্চিত্র দীপু নাম্বার টু (চলচ্চিত্র) নির্মিত হয়।
"দীপু নাম্বার টু" রচনা প্রসঙ্গে লেখক জাফর ইকবাল বলেন, "আমি যখন পদার্থ বিজ্ঞানে পিএইচ.ডি. করার জন্যে যুক্তরাষ্ট্রে গিয়েছি তখন সেখানে আমি একেবারেই একা, বাংলায় কথা বলার একজন মানুষও নেই পড়াশোনার প্রচণ্ড চাপ, সিয়াটলের মেঘে ঢাকা ধূসর আকাশ, গুঁড়িগুড়ি বৃষ্টি, কনকনে শীত সব মিলিয়ে খুব মন খারাপ করা নিঃসঙ্গ একটা পরিবেশ। একাকীত্ব দূর করার জন্যে আমি তখন কল্পনায় একটা কিশোর তৈরি করে নিয়েছিলাম। তার নাম দিয়েছিলাম দীপু। যখন মন খারাপ হতো সেই কিশোরটি তখন আমাকে সঙ্গ দিতো। বিশ্ববিদ্যালয়ের বৃষ্টিভেজা ক্যাম্পাসের পিঠে ব্যাকপ্যাক নিয়ে হাঁটতে হাঁটতে সেই কাল্পনিক চরিত্রকে তা আপনজনদের প্রায় সত্যিকার মানুষদের মতো দেখতে পেতাম। এক সময় সেই কিশোর আর তার প্রিয় মানুষদের সুখ-দুঃখ আর অ্যাডভেঞ্চারের কাহিনীটা লিখতে বসেছি, গভীর ভালোবাসা নিয়ে লিখে শেষ করেছি। লেখা শেষ হলে নাম দিয়েছি দীপু নাম্বার টু!"
সংসারে দুজন ব্যক্তি - আব্বা ও দীপু। দীপু জানে ওর মা বেঁচে নেই। দীপুর বাবার খুব অদ্ভুত স্বভাব, কোনো জায়গাতেই বাবার তিন-চার মাসের বেশি থাকতে ভালো লাগে না। প্রতি বছর-ই দীপুর বাবা পোস্টিং নিয়ে নতুন নতুন জায়গায় যান; খুব স্বাভাবিক ভাবেই দীপুকেও বাবার সাথে ঘুরতে হয়। প্রতি বছর-ই সে ভর্তি হয় নতুন স্কুলে। এরই ধারাবাহিকতায় সে ক্লাস এইটে ভর্তি হয় নতুন স্কুলে। ভর্তির প্রথম দিনেই দীপুর ভালো লেগে যায় এই নতুন স্কুল। তারিক ছাড়া প্রায় সবার সঙ্গে বন্ধুত্ব হয়ে যায় তার। ঘটনাপ্রবাহে তারিক হয়ে ওঠে দীপুর ঘনিষ্ঠতম বন্ধু। এক পর্যায়ে দীপু জানতে পারে ওর মায়ের কথা। জানতে পারে, বাবার সঙ্গে সম্পর্ক ছিন্ন করে বহুদিন আগে আমেরিকা চলে গিয়েছিলেন। দেশে এসেছেন কয়েক দিনের জন্য। ছেলেকে দেখতে চেয়ে বাবাকে চিঠি লিখেছেন। দীপু একা একাই মায়ের সঙ্গে দেখা করার জন্য ঢাকায় যায়। মাকে পেয়ে দীপুর মধ্যে অদ্ভুত এক অনুভূতি জেগে ওঠে। তারপরও সে আবার ফিরে আসে বাবার কাছে। মা ফিরে যান আমেরিকায়। এদিকে দীপু জানতে পারে তারিকের অপ্রকৃতিস্থ মায়ের কথা। তারিকের স্বপ্ন টাকা আয় করে ওর মায়ের চিকিৎসা করাবে। এরপর শুরু হয় দুঃসাহসিক অভিযান। বুদ্ধি আর সাহস খাটিয়ে দীপু, তারিক আর ওদের বন্ধুরা দেশের প্রত্নতাত্ত্বিক নিদর্শন মূর্তি পাচারকারী চক্রকে ধরিয়ে দেয়।বইটি অবলম্বনে ১৯৯৬ খ্রিস্টাব্দে রাষ্ট্রীয় অনুদানে একটি চলচ্চিত্র নির্মিত হয়। চলচিত্রটি পরিচালনা করেন বাংলাদেশের বিখ্যাত চলচ্চিত্রকার মোরশেদুল ইসলাম। ছবির নাম ভূমিকায় অভিনয় করেছিলেন অরুন সাহা। এছাড়াও বিভিন্ন চরিত্রে অভিনয় করেছিলেন বুলবুল আহমেদ, ববিতা, আবুল খায়ের, গোলাম মুস্তাফা, শুভাশীষ সহ আরও অনেকে।
দুখাই
দুখাই মোরশেদুল ইসলাম পরিচালিত একটি বাংলা চলচ্চিত্র। এটি ১৯৯৭ সালে মুক্তি পায়। এতে প্রাকৃতিক দুর্যোগের মুখে উপকূলীয় অঞ্চলের মানুষের জীবন-সংগ্রাম দেখানো হয়েছে। অভিনয় করেছেন রাইসুল ইসলাম আসাদ, রোকেয়া প্রাচী প্রমুখ।
তানভীর মোকাম্মেল
তানভীর মোকাম্মেল (জন্মঃ ১৯৫৫) একজন প্রখ্যাত বাংলাদেশী চলচ্চিত্র পরিচালক। তিনি বাংলাদেশ ফিল্ম ইন্সটিটিউটের পরিচালক ও বাংলাদেশ শর্ট ফিল্ম ফোরামের প্রাক্তন প্রেসিডেন্ট। শিল্পকলায় বিশেষ অবদানের স্বীকৃতি হিসেবে বাংলাদেশ সরকার তাঁকে ২০১৭ সালে একুশে পদকে ভূষিত করে।
তানভীর মোকাম্মেল ১৯৫৫ সালে খুলনা শহরের খানজাহান আলী রোড সংলগ্ন এলাকায় এক মুসলমান পরিবারে জন্মগ্রহণ করেন।
তিনি ঢাকা বিশ্ববিদ্যালয় থেকে ইংরেজি সাহিত্যে মাস্টার্স করেন। ছাত্র জীবনে তিনি ছাত্র ইউনিয়নের সাথে যুক্ত ছিলেন।
তিনি এখন পর্যন্ত ২২টি চলচ্চিত্র নির্মাণ করেছেন। এর মধ্যে বেশিরভাগই বাংলাদেশের স্বাধীনতা যুদ্ধভিত্তিক চলচ্চিত্র। তার নিজস্ব একটা ফিল্ম ইউনিট রয়েছে এবং সব ছবিতে তারাই কাজ করেন। ক্যামেরায় কাজ করেন আনোয়ার হোসেন, আবহ সংগীতে সৈয়দ সাবাব আলী আরজু, সহকারী পরিচালক ও শিল্প নির্দেশক উত্তম গুহ।
ব্রিটিশ
ব্রিটিশ (ইংরেজি: British) ব্রিটেনের বিশেষণীয় রূপ। ব্যুৎপত্তি অনুসারে British শব্দটি Pretannic থেকে এসেছে, যা বৃহৎ ব্রিটেন ও আয়ারল্যান্ডের অধিবাসীদের একসাথে নির্দেশ করার জন্য ব্যবহার করা হত। বিস্তারিত দেখুন ব্রিটিশ দ্বীপপুঞ্জ (পরিভাষা) নিবন্ধে।
ব্রিটিশ শব্দটি নীচের বিভিন্ন প্রতিবেশে ব্যবহৃত হতে পারে:
চিত্রা নদীর পারে
চিত্রা নদীর পারে তানভীর মোকাম্মেল পরিচালিত একটি বাংলা চলচ্চিত্র। ১৯৯৮ সালে মুক্তিপ্রাপ্ত ছবিটি বিভিন্ন দেশের চলচ্চিত্র উৎসবে প্রদর্শিত হয় এবং একাধিক জাতীয় পুরস্কার লাভ করে।
১৯৪৭ সালের দেশবিভাগ তৎকালীন পূর্ব পাকিস্তানে হিন্দুদের জীবনে যে প্রভাব ফেলেছিল, তা এই ছবিতে দেখানো হয়েছে। কাহিনীর শুরু ১৯৪৭ থেকে এবং শেষ হয় ৬০'-এর দশকে। অভিনয় করেছেন মমতাজউদ্দীন আহমেদ, আফসানা মিমি, তৌকির আহমেদ, রওশন জামিল, সুমিতা দেবী প্রমুখ।
"চিত্রা নদীর পারে" ছবির সংগীত পরিচালনা করেছেন সৈয়দ সাবাব আলী আরজু।
লালসালু (চলচ্চিত্র)
লালসালু তানভীর মোকাম্মেল পরিচালিত একটি বাংলা চলচ্চিত্র। সৈয়দ ওয়ালিউল্লাহর বিখ্যাত লালসালু উপন্যাস অবলম্বনে ২০০১ সালে এটি তৈরি হয়েছে। ছবিটি একাধিক জাতীয় পুরস্কার লাভ করে। এতে প্রধান চরিত্রে অভিনয় করেছেন রাইসুল ইসলাম আসাদ।
লালসালু একটা সামাজিক সমস্যামুলক বাঙালি চলচিত্র, এর কাহিনী হলঃ
যুগ যুগ ধরে শেকড় গাড়া কুসংস্কার
,অন্ধবিশ্বাস ও ভীতির সংগে জীবনাকাংখার দ্বন্দ্ব।গ্রামীন মানুষের ধর্ম বিশ্বাস কে কাজে লাগিয়ে কেন্দ্রীয়
চরিত্র মজিদ এর প্রতারণাজাল বিস্তারের
মাধ্যমে, সে কিভাবে সমাজের কর্তা ব্যক্ত্বিত হয়ে ওঠে, সেই কাহিনীই ফুলে উঠেছে,এই সিনেমায়।
তার এই সর্বগ্রাসি আত্মচেতনায় সে সংগী করে গ্রামের মাতব্বরকেও। গ্রামে যাতে সুষ্ঠু শিক্ষার প্রয়াস ঘটতে না পারে,তাই শিক্ষিত যুবক আক্কাসের
স্কুল বানানোর প্রয়াস সে কৌশলে
দূর করে,এভাবে নিজের অস্তিত্বকে টিকয়ে রাখার জন্য সে কুসংস্কার,শঠতা ও অন্ধবিশ্বাসের আশ্রয় নেয়,এভাবে কাহিনীর শেষ দিকে ২য়
স্ত্রী জমিলার দৃপ্ত চেতনায় মজিদ তার আত্ননিয়ন্ত্রন এর জায়গাটি খুজে পায়,
এবং অনুশোচনায় জর্জরিত হলেও গড়ে তোলে তার মিথ্যার সাম্রাজ্য। এই চলচিত্রে গ্রাম্য মাজার সংস্কৃতির আগ্রাসনকে গভীর চেতনায় ফুটিয়ে তোলা হয়েছে।
মিখাইল গর্বাচেভ
মিখাইল গর্বাচেভ ( "মিখাইল্‌ সিরর্গেয়েভিচ্‌ গর্বাচফ্‌" ; জন্ম: ২ মার্চ, ১৯৩১) সোভিয়েত ইউনিয়নের সাবেক প্রেসিডেন্ট।
স্টিভেন ভেইনবার্গ
স্টিভেন ভেইনবার্গ (জন্ম মে ৩, ১৯৩৩) হলেন একজন মার্কিন পদার্থবিজ্ঞানী। তিনি ১৯৭৯ সালে (সহকর্মী আব্দুস সালাম এবং শেল্ডন গ্ল্যাশোর সাথে) পদার্থবিজ্ঞানে নোবেল পুরস্কার অর্জন করেন। তাঁদের অবদান ছিল, তড়িচ্চুম্বকীয় বল ও দুর্বল নিউক্লিয় বল কে একীভূত করা। অধুনা সম্প্রতি তিনি কিছু গবেষণাপত্রে দেখানোর চেষ্টা করেছেন যে, সৃষ্টিতত্ত্বীয় ধ্রুবক এর মান এত ক্ষুদ্র হওয়ার কারণ হলো মানবীয় তত্ত্ব।
মানবীয় তত্ত্ব
পদার্থবিজ্ঞান এবং সৃষ্টিতত্ত্ব'তে মানবীয় তত্ত্বের প্রাথমিক পর্যবেক্ষণ হলো, মহাবিশ্ব জীবনের- এমনকি জটিল বহুকোষী জীবনের বিকাশের জন্য আশ্চর্যরকম উপযোগী, সবক্ষত্রে না হলেও অন্তত একটি বিশেষ স্থান ও কালে(যার নাম সল ৩) তো বটেই। বৃহৎ বিস্ফোরণ এর সময়কালে মহাবিশ্ব গঠনগতভাবে এতটাই সরল ছিল যে, আজতক আমরা বিশৃঙ্খলার সাদামাঠা যেসব নমুনা নিয়ে কাজ করার সামর্থ্য অর্জন করেছি, সেগুলি ছায়াপথ, গ্রহমন্ডলী কিংবা জীবনের মতো জটিল ব্যবস্থার উদ্ভবকে কিছুতেই ব্যাখ্যা করতে পারে না। মোদ্দা কথায়, মহাবিশ্বকে আজ আমরা যেরকম দেখছি, মহাবিশ্ব ঠিক তেমনটা হওয়ার কারণ হলো, যদি এটা অন্যরকম হতো তাহলে দেখার জন্য আমরা উপস্থিত থাকতাম না।
ক্রাকাতোয়া
ক্রাকাতোয়া (ইন্দোনেশীয় ভাষায় নাম - Krakatau "ক্রাকাতাউ", পর্তুগিজ ভাষায় Krakatao "ক্রাকাতাও") হল ইন্দোনেশিয়ার জাভা দ্বীপ ও সুমাত্রার মধ্যকার সুন্দা প্রণালীতে অবস্থিত একটি আগ্নেয় দ্বীপ। এই নামটি এক গুচ্ছ দ্বীপের জন্য ব্যবহৃত হয়, যাদের মধ্যে প্রধান হল রাকাতা নামের দ্বীপটি। এখানকার অগ্নেয়গিরিটি হতে বহুবার ভয়াবহ অগ্ন্যুৎপাত হয়েছে। এর মধ্যে সবচেয়ে ভয়াবহ ঘটনাটি ঘটে ১৮৮৩ সালের আগস্ট মাসের ২৬ ও ২৭ তারিখে।
১৮৮৩ সালের এই অগ্ন্যুৎপাতে প্রায় ২৫ ঘন কিলোমিটার পাথর, ভষ্ম ও উত্তপ্ত পাথরকুঁচি নির্গত হয়, এবং বিশ্বের নিকট ইতিহাসের সবচেয়ে প্রকান্ড শব্দের সৃষ্টি হয়। এই বিস্ফোরণের শব্দটি প্রায় ৩১০০ কিলোমিটার দূরের অস্ট্রেলিয়ার পার্থ শহর, এবং প্রায় ৪৮০০ কিলোমিটার দূরের মরিশাসের রড্রিগুয়েজ দ্বীপেও শোনা যায়। এখানে তৈরি হওয়া বায়ুমন্ডলীয় আঘাত তরঙ্গ সারা বিশ্বকে ৭ বার প্রদক্ষিণ করে। ক্রাকাতোয়ার কাছের ১৬৫টি গ্রাম ও শহর ধ্বংস হয়ে যায়, এবং ১৩২টি গ্রাম ক্ষতিগ্রস্থ হয়। সরকারী হিসাবে ৩৬,৪১৭ জন লোক মারা যায়, আরো অনেকে বিস্ফোরণ ও এর দ্বারা সৃষ্ট সুনামিতে আহত ও গৃহহারা হয়।
বিস্ফোরণে ক্রাকাতোয়া দ্বীপের দুই-তৃতীয়াংশ ধ্বংস হয়ে যায়। পরবর্তীতে ১৯২৭ ও তার পরের অগ্ন্যুৎপাতে নতুন একটি দ্বীপ সৃষ্টি হয়, স্থানীয় অধিবাসীরা যার নাম দিয়েছে Anak Krakatau ("আনাক ক্রাকাতাউ" বা "ক্রাকাতোয়ার সন্তান")।
শানাইয়া টোয়েইন
শানাইয়া টোয়েইন ওসি (জন্ম নাম "এইলীন রেজাইনা এডোয়ার্ডস্", আগস্ট ২৮, ১৯৬৫, ওয়াইন্ডসর, অন্টারিও) একজন জনপ্রিয় কানাডীয় ফোক-মিউজিক ও পপ গায়িকা। তাঁর তৃতীয় অ্যালবাম "কাম অন ওভার" কান্ট্রি সঙ্গীতের ইতিহাসে সর্বাধিক বিক্রীত অ্যালবাম।
মিশিগান হ্রদ
মিশিগান হ্রদ () মার্কিন যুক্তরাষ্ট্রের গ্রেট লেক্‌স এলাকার একটি বৃহৎ হ্রদ।
চার্লস ম্যানসন
চার্লস ম্যানসন (জন্ম নভেম্বর ১২, ১৯৩৪ - মৃত্যু ১৯শে নভেম্বর ২০১৭) একজন মার্কিন অপরাধী। ১৯৬০ এর দশকের শেষভাগে তাঁর নির্দেশে পরিচালিত বেশ কিছু ভয়াবহ হত্যাকান্ডের জন্য তিনি কুখ্যাত হয়ে আছেন। মার্কিন যুক্তরাষ্ট্রের ক্যালিফোর্নিয়ার করকোরান স্টেট কারাগারে আজীবন কারাভোগের দণ্ড ভোগ করা অবস্থায় তিনি ১৯শে নভেম্বর ২০১৭ সালে মৃত্যুবরণ করেন। তার মৃত্যুর কারণ ছিলো কোলন ক্যান্সার।
প্রাপ্তবয়স্ক হওয়ার পর থেকেই ম্যানসনের জীবনের অধিকাংশ সময় কারাগারে কেটেছে। তাঁর প্রাথমিক অপরাধগুলি ছিল গাড়ি চুরি, জালিয়াতি, এবং ক্রেডিট কার্ড জোচ্চুরি। তিনি পতিতাদের দালাল হিসাবেও কাজ করেছেন। ১৯৬০ এর দশকের শেষের দিকে তিনি "দি ফ্যামিলি"' বা "পরিবার" নামক একটি দলের নেতা হন। তাঁর পরিচালনায় বেশ কিছু নৃশংস হত্যাকান্ড চালানো হয়, যার মধ্যে রয়েছে চিত্র পরিচালক রোমান পোলানস্কির সাড়ে ৮ মাসের অন্ত্বঃসত্বা স্ত্রী অভিনেত্রী শ্যারন টেইট। এসব হত্যার ষড়যন্ত্রের জন্য ম্যানসনকে যাবজ্জীবন কারাদন্ড দেয়া হয়।
রোমান পোলান্‌স্কি
রোমান পোলান্‌স্কি () (জন্ম ১৮ই আগস্ট, ১৯৩৩) একজন পোলীয় চলচ্চিত্র পরিচালক। তাঁর প্রথমদিককার পরিচালিত বিখ্যাত ছবির মধ্যে রয়েছে "রোজমেরিস বেবি" (১৯৬৮) এবং "চায়নাটাউন" (১৯৭৪)। এছাড়াও ব্যক্তিগত জীবনের দুঃখজনক ঘটনার জন্য তিনি পরিচিত - তাঁর অন্তঃসত্বা স্ত্রী অভিনেত্রী শ্যারন টেইটকে ১৯৬৯ সালে চার্লস ম্যানসনের অনুসারীরা হত্যা করে। ১৯৭৮ সালে পোলানস্কি ১৩ বছর বয়স্ক এক কিশোরীর সাথে যৌন সংসর্গের অপরাধ স্বীকার করে ইউরোপে পালিয়ে যান। মার্কিন যুক্তরাষ্ট্রে ফিরলে বিচারের সম্মুখীন হতে হবে, এ জন্য তিনি আর ফেরত আসেননি। ইউরোপ থেকেই তিনি চলচ্চিত্র পরিচালনা অব্যাহত রাখেন। তাঁর এই সময়ের বিখ্যাত চলচ্চিত্রের মধ্যে রয়েছে "ফ্র‌্যান্টিক" (১৯৮৮), এবং একাডেমি পুরস্কারপ্রাপ্ত "দ্য পিয়ানিস্ট" (২০০২)।
পোলান্‌স্কি ১৯৩৩ সালের ১৮ই আগস্ট ফ্রান্সের প্যারিস শহরে জন্মগ্রহণ করেন। তার মাতা বুলা (জন্মনাম কাৎজ-প্রৎজেবর্স্কা) এবং পিতা রিসজার্ড পোলান্‌স্কি একজন চিত্রশিল্পী ও ভাস্কর্য নির্মাতা, যিনি লাইবেরিং থেকে তার পরিবারের নাম পরিবর্তন করেছেন। তার মায়ের তার পূর্বের স্বামীর আনেথ নামে একটি মেয়ে ছিল। আনেথ আউশভিত্জকে বেঁচে যায়, যেখানে তার মা মারা যান এবং পোল্যান্ড ছেড়ে চিরতরে ফ্রান্স চলে আসেন। পোলান্‌স্কির বাবা ইহুদি ছিলেন এবং পোল্যান্ডের অধিবাসী ছিলেন; পোলানস্কি এর মা রাশিয়ায় জন্মগ্রহণ করেন এবং রোমান ক্যাথলিক হিসেবে বেড়ে ওঠেন এবং অর্ধ-ইহুদি বংশধর ছিলেন। পোলান্‌স্কির বাবা-মা উভয়ই আজ্ঞেয়বাদী ছিলেন। পোলান্‌স্কি পোলীয় প্রজাতন্ত্রের শিক্ষা ব্যবস্থা দ্বারা প্রভাবিত ছিলেন এবং তার চলচ্চিত্র "রোজমারিস বেবি"র এক সাক্ষাত্কারে তিনি বলেন, "আমি একজন নাস্তিক"।
পোলান্‌স্কি পোল্যান্ডের তৃতীয় বৃহত্তম শহর উচের ন্যাশনাল ফিল্ম স্কুল পড়াশুনা করেন। ১৯৫০ এর দশকে, পোলান্‌স্কি আন্দ্রজেয় ভায়দা'র "পোকোলনি" (প্রজন্ম, ১৯৫৪) এবং একই বছর সিলিক স্টার্নফেল্ডের "জাকজারোয়ানি রোভার" (জাদুকরী বাইসাইকেল) চলচ্চিত্রে অভিনয় করেন। পোলান্‌স্কি পরিচালনার অভিষেক ঘটে ১৯৫৫ সালে স্বল্পদৈর্ঘ্য চলচ্চিত্র "রোভার" (সাইকেল) দিয়ে। "রোভার" হল একটি আধা-আত্মজীবনীমূলক চলচ্চিত্র এবং পোলান্‌স্কি এতে অভিনয়ও করেন। এতে তার বাস্তব জীবনের একটি সহিংস চক্রের কথা উল্লেখ করেছেন, যেখানে দেখানো হয়েছে এক কুখ্যাত ক্রাকো ফেলোন, ইয়ানুশ ডিজুবা, পোলান্‌স্কির সাইকেল বিক্রি করে দিতে চেয়েছিল কিন্তু পরিবর্তে তাকে মারধর করে এবং তার টাকা চুরি করে পালিয়ে যায়। বাস্তব জীবনে পোলান্‌স্কির মাথার খুলি ফাটিয়ে পালিয়ে যাওয়ার সময় সে গ্রেফতার হয়, এবং আরও আটটি অপরাধের মধ্যে তিনটি হত্যার জন্য তার মৃত্যুদন্ড কার্যকর হয়। উচে তার পড়াশোনার সময় তিনি আরও বেশ কয়েকটি স্বল্পদৈর্ঘ্য ছায়াছবি তাঁকে স্বীকৃতি এনে দেয়, বিশেষ করে "ডভায় লুডজি জ শাফাঁ" (১৯৫৮) এবং "গডাই স্পাডায়া আনিওউ" (১৯৫৯)। তিনি ১৯৫৯ সালে স্নাতক সম্পন্ন করেন।
আনুশেহ্‌ আনসারি
আনুশেহ্‌ আনসারি (, জন্ম ১২ সেপ্টেম্বর ১৯৬৬) একজন আমেরিকান/ইরানী এবং প্রোডিয়া সিস্টেমস এর সহ-প্রতিষ্ঠাতা ও চেয়ারম্যান। এর আগে তিনি টেলিকম টেকনোলজি এর সহ-প্রতিষ্ঠাতা ও প্রধান নির্বাহী কর্মকর্তা ছিলেন। আনসারি পরিবার আনসারি এক্স প্রাইজ এর স্পন্সর। সেপ্টেম্বর ১৮, ২০০৬ তারিখে তার ৪০তম জন্মদিনের কয়েকদিন পর তিনি প্রথম মহিলা এবং চতুর্থ মহাকাশ পর্যটকে পরিনত হন। তিনিই হলেন প্রথম নারী মুসলিম, এবং প্রথম ইরানী মহিলা পর্যটক।
আলোর অপেরণ
আলোর গতি ও পৃথিবীর কক্ষীয় গতির মিলিচ প্রতিক্রিয়ায় কোন খ-বস্তুর আপাত সরণকে জ্যোতির্বিজ্ঞানের পরিভাষায় আলোর অপেরণ বলা হয়। এর অপর নাম হচ্ছে "আপাত স্থানচ্যুতি"।
বিজ্ঞানী জেমস ব্রাডলি ১৭৩৮ সালে আলোর অপেরণ ক্রিয়া আবিষ্কার করেন। তিনি সর্পমণি নামক একটি নক্ষত্রের (ইংরেজি নাম Gamma-Draconis) লম্বন নির্ণয় করছিলেন এবং এসময় মানের গোলমাল দেখতে পান। এই ক্রিয়াটি কোনভাবেই ব্যাখ্যা করা যাচ্ছিলোনা। এ থেকেই তিনি স্থানচ্যুতি বা অপেরণের ধারণা দেন। এর মাধ্যমেই প্রমানিত হয় যে শুন্যে পৃথিবী গতিশীল এবং আলোর বেগ সসীম।
অপেরণ দুই ধরনের: বার্ষিক এবং আহ্নিক অপেরণ বা স্থানচ্যুতি।
এটি প্রমান করা হয়েছে যে কোন খ-বস্তুর অপেরণ পৃথিবীর গতির দিক এবং খ-বস্তুর সঠিক দিকের অন্তবর্তী কোণের সাইন অণুপাতের সমানুপাতিক। অর্থাৎ গাণিতিকভাবে,
A = K sin
বৃত্তীয় মান বিবেচনা করলে k এর মান v এবং c এর অণুপাতের সমান। এই k-কে স্থানচ্যুতির ধ্রুবক বলা হয়।
স্টারশিপ ট্রুপার্স
স্টারশিপ ট্রুপার্স মার্কিন কল্পকাহিনী লেখক রবার্ট হাইনলাইন রচিত একটি বৈজ্ঞানিক কল্পকাহিনী। জন রিকো নামের এক পদাতিক বাহিনীর সৈনিকের ভাষ্যে রচিত উপন্যাসটিতে ভবিষ্যতের পৃথিবী ও মহাকাশে মানবজাতির সাথে দূর গ্রহের পতঙ্গ প্রজাতির সংঘর্ষের কথা বলা হয়েছে। উপন্যাসটি ১৯৬০ সালে বৈজ্ঞানিক কল্পকাহিনীর নামজাদা পুরস্কার হুগো অ্যাওয়ার্ড লাভ করে।
১৯৯৭ সালে উপন্যাসটির উপ্র ভিত্তি করে একটি চলচ্চিত্র নির্মিত হয়।
আয়তক্ষেত্র
আয়তক্ষেত্র হচ্ছে এমন চতুর্ভুজ যার বিপরীত বাহুগুলো সমান ও সমান্তরাল এবং অভ্যন্তরের চারটি কোণের প্রত্যেকেই এক সমকোণ।
এই সংজ্ঞা থেকে দেখা যায় আয়তের দুই জোড়া সমান্তরাল বাহু আছে, যার অর্থ আয়তক্ষেত্র একটি সামান্তরিক। বর্গক্ষেত্র একটি বিশেষ ধরনের আয়তক্ষেত্র যার চারটি বাহুর দৈর্ঘ্য সমান; এর অর্থ বর্গ একই সাথে আয়তক্ষেত্র ও রম্বস।
দুটি বিপরীত সমান্তরাল জোড়া বাহুর মধ্যে যেটি বেশি লম্বা তার দৈর্ঘ্যকে আয়তক্ষেত্রের দৈর্ঘ্য এবং খাটো বাহুকে আয়তক্ষেত্রের প্রস্থ বলা হয়। আয়তক্ষেত্রের ক্ষেত্রফল হচ্ছে দৈর্ঘ্য ও প্রস্থের গুণফল। সংকেতে প্রকাশ করলে formula_1। উদাহরণস্বরুপ ৫ একক দৈর্ঘ্য ও ৪ একক প্রস্থের কোন আয়তক্ষেত্রের ক্ষেত্রফল ২০ বর্গ একক: formula_2।
চতুর্ভুজ
চতুর্ভুজ হচ্ছে একটি সমতলে চারটি বাহু বিশিষ্ট ক্ষেত্র।
বৈশিষ্ট্য অনুসারে বিভিন্ন নামের চতুর্ভুজ রয়েছে। এর মধ্যে উল্লেখযোগ্য হচ্ছে:
ট্রাপিজিয়াম, সামান্তরিক, রম্বস, আয়তক্ষেত্র এবং বর্গক্ষেত্র।
সামান্তরিক হল এক ধরনের আয়তক্ষেত্র, যার বিপরীত বাহুগুলো সমান্তরাল। এখান থেকে প্রমাণ করা যায় যে সামান্তরিকের বিপরীত বাহু ও কোণগুলো পরস্পর সমান। সামান্তরিকের প্রতিটি কোণ সমকোণ হলে তাকে আয়ত বলে। আর যখন সামান্তরিকের চারটি বাহুই সমান, তখন এর নাম রম্বস। বর্গ হল একই সাথে রম্বস ও আয়ত। অন্যদিকে ট্রাপিজিয়াম হল এমন একটি চতুর্ভুজ, যার দুটি বাহু সমান্তরাল এবং অপর দুটি বাহু অসমান্তরাল। ট্রাপিজিয়ামের সমান্তরাল বাহু দুইটি সর্বদা অসমান, সমান হয়ে গেলে তা আর ট্রাপিজিয়াম থাকে না- সামান্তরিকে পরিণত হয়। তবে ট্রাপিজিয়ামের অসমান্তরাল বাহুগুলো সমান হতেও পারে।
নাতাশা কাম্পুশ
নাতাশা কাম্পুশ (জন্ম ১৯৮৮) অস্ট্রিয়ার নাগরিক। ১৯৯৮ সালে ১০ বছর বয়সে তিনি হারিয়ে যান। উল্‌ফ্‌গ্যাং প্রিক্লোপিল নামক এক লোক তাকে অপহরণ করে নিয়ে যায়। পরবর্তী আট বছর নাতাশা প্রিক্লোপিলের বাড়ির এক গুপ্তকক্ষে আটক অবস্থায় অতিবাহিত করে। মাঝে মাঝে তাকে বিভিন্ন টুকিটাকি কাজ করার জন্যে ছেড়ে দেওয়া হতো। ২০০৬ সালের আগস্ট মাসে এমন এক সুযোগ নিয়ে নাতাশা সেই বাড়ি থেকে পালাতে সক্ষম হয়। প্রিক্লোপিল সেই একই দিনে ট্রেনের নিচে ঝাপ দিয়ে আত্মহত্যা করে। এই ঘটনাটি অস্ট্রিয়া ছাড়াও বহির্বিশ্বে আলোড়ন তৈরি করেছে।
তড়িচ্চুম্বকীয় বল
তড়িৎচুম্বকীয় ক্ষেত্র আহিত বস্তুর উপর যে বল প্রয়োগ করে তাকে তাড়িতচৌম্বক বল বলে। এই বল আকর্ষণধর্মী ও বিকর্ষণধর্মী- উভয় প্রকারের হতে পারে। আগে তড়িৎ ও চুম্বকত্ব এ দুটিকে দুটি ভিন্ন বল মনে করা হত। ১৮৭৩ সালে জেমস র্ক্লাক ম্যাক্সওয়েল প্রমাণ করেন এ দুটি আসলে একই অভিন্ন বলের প্রকাশ। যখন আহিত কণা দুটি স্থির থাকে তখন তাদের মধ্যে কেবল তড়িত্‍ বল ক্রিয়া করে। আহিত কণাগুলো গতিশীল হলে তড়িত্‍ বলের পাশাপাশি কণাগুলোর মধ্যে চৌম্বক বলের সৃষ্টি হয়। দুটি চৌম্বক মেরুর আকর্ষণ বা বিকর্ষণ বলও তাড়িতচৌম্বক বল। দুটি আহিত মৌলিক কণার মধ্যে ক্রিয়াশীল তড়িত্‍ বল এদের মধ্যে ক্রিয়াশীর মহাকর্ষ বলের তুলনায় অনেক বেশি শক্তিশালী। তবুও সবলতার বিচারে তড়িত্‍ বল হচ্ছে মাঝারি ধরণের। ঘর্ষণ বল, স্প্রিং বল ইত্যাদি আহিত কণাগুলোর মধ্যে তড়িত্‍ বলের কারণেই সৃষ্টি হয়।এর তীব্রতা 10^2 N আর এর পাল্লা অসীম।আলো একধরনের তড়িৎচুম্বকীয় বল।
তড়িৎক্ষেত্র ও চৌম্বকক্ষেত্র মিলে সৃষ্টি হয় তাড়িতচৌম্বক ক্ষেত্র!
তড়িচ্চুম্বকীয় ক্ষেত্র
ক্ল্যাসিক্যাল পদার্থবিদ্যা অনুসারে তড়িৎচুম্বকীয় ক্ষেত্র হলো শূন্যে বিস্তৃত একধরনের প্রভাব। যে কোন আহিত বস্তুর চারপাশে এ প্রভাব অনভূত হয়। কোয়ান্টাম মেকানিক্স এর ব্যাখ্যা অনুসারে তড়িৎচুম্বকীয় ক্ষেত্র দুটি কণার মধ্যে ভার্চুয়াল ফোটন বিনিময় ছাড়া আর কিছু নয়।
সুলতানার স্বপ্ন
সুলতানার স্বপ্ন বিশিষ্ট বাঙালি সাহিত্যিক ও সমাজ সংস্কারক রোকেয়া সাখাওয়াত হোসেন রচিত একটি গ্রন্থ। তিনি এটি ইংরেজিতে "Sultana's Dream" শিরোনামে লিখেছিলেন। প্রকাশিত হয় মাদ্রাজের "The Indian Ladies Magazikone"-এ। পরবর্তীতে বাংলায় অনূদিত হয়।
গ্রন্থে বেগম রোকেয়া একটি নারীবাদী স্বপ্নরাজ্য বা ইউটোপিয়ার বর্ণনা দিয়েছেন, যেখানে সমাজে নারী ও পুরুষের প্রচলিত ভূমিকা উল্টে গেছে, নারীরা সমাজের যাবতীয় অর্থনৈতিক কর্মকান্ডের প্রধান চালিকাশক্তি আর পুরুষেরা প্রায় গৃহবন্দী। এই সমাজে কোন অপরাধ নেই, এখানে প্রচলিত ধর্ম 'ভালোবাসা ও সত্যের'।
বেগম রোকেয়া যে সময়ে এই বইটি লিখেছেন সেই সময়ের ধর্মীয় ও সামাজিক বাস্তবতায় এটিকে অত্যন্ত সাহসী সাহিত্যকর্ম হিসেবে গণ্য করা হয়।
বুয়েনোস আইরেস
বুয়েনোস আইরেস (স্পেনীয় ভাষায়: Buenos Aires "বুয়েনোস্‌ আইরেস্‌" অর্থাৎ "ভাল বাতাস") দক্ষিণ আমেরিকার রাষ্ট্র আর্জেন্টিনার রাজধানী, বৃহত্তম শহর ও বন্দর। এটি রিও দে লা প্লাতা নদীর দক্ষিণ তীরে অবস্থিত। ১৮৮০ সালে শহরটিকে বুয়েনোস আইরেস নামের প্রদেশ থেকে বিছিন্ন করা হয় এবং বেলগ্রানো ও ফ্লোরেস শহরকে সাথে নিয়ে স্ব্বায়ত্বশাসিত বৃহত্তর বুয়েনোস আইরেস মহানগর এলাকা গঠন করা হয়, যার প্রশাসনিক নাম "সিউদাদ আউতোনোমা দে বুয়েনোস আইরেস" (Ciudad Autónoma de Buenos Aires)। মূল বুয়েনোস আইরেস শহরের জনসংখ্যা প্রায় ২৭ লক্ষ, আর বৃহত্তর বুয়ানোস আইরেস মহানগর এলাকার জনসংখ্যা ১ কোটিরও বেশি। ১৯৬০-এর দশক থেকে শহরটির জনসংখ্যা মোটামুটি স্থির হয়ে আছে। জনসংখ্যার ঘনত্ব প্রতি বর্গকিলোমিটারে প্রায় ১৩,০০০ জন। শহরের অধিবাসীরা মূলত স্পেনীয় ও ইতালীয় বংশোদ্ভূত।
১৭২৫ খ্রিস্টাব্দ পর্যন্ত ক্রিকেটের ইতিহাস
১৭২৫ খ্রিস্টাব্দ পর্যন্ত ক্রিকেটের ইতিহাস শিরোনামের এই নিবন্ধে মূলত ক্রিকেটের উৎপত্তি থেকে শুরু করে ইংল্যান্ডে একটি প্রধান ক্রীড়ায় এর উত্তরণ এবং অন্যান্য দেশে এর প্রচলনের বিবরণ দেওয়া হল।
এ পর্যন্ত প্রাপ্ত ক্রিকেট-বিষয়ক সবচেয়ে পুরনো তথ্যসূত্রটি ১৫৯৮ সালে প্রকাশিত হয়েছিল এবং সেটি অনুসারে ১৫৫০ সালের দিকেও ক্রীড়াটি প্রচলিত ছিল বলে জানা যায়। কিন্তু ক্রিকেটের আসল উৎপত্তি কবে কোথায় হয়েছিল, তা এখনও এক রহস্য। তবে মোটামুটি দৃঢ়ভাবেই বলা যায় যে ১৫৫০ সালের আগেও দক্ষিণ-পূর্ব ইংল্যান্ডের কেন্ট, সাসেক্স ও সারি কাউন্টিগুলিতে, বিশেষ করে Weald নামের অঞ্চলটিতে, ক্রিকেটের প্রচলন ছিল। ব্যাট-বল-ফিল্ডার দিয়ে খেলা হয়, এমন অন্যান্য ক্রীড়ার থেকে ক্রিকেটের একটা আলাদা বৈশিষ্ট্য ছিল এই যে, এটি খেলার জন্য অপেক্ষাকৃত ছোট দৈর্ঘ্যে ঘাসবিশিষ্ট মাঠের প্রয়োজন হত, কেন না, ১৭৬০-এর দশকের আগ পর্যন্তও ব্যাটসম্যানকে মাটিতে গড়িয়ে বল করা হত। একারণে যেসমস্ত জায়গায় বনাঞ্চল সাফ করা হয়েছিল, কিংবা ভেড়া চরানো হত, সেই সমস্ত জায়গাই ক্রিকেট খেলার জন্য উপযোগী ছিল।
ক্রিকেটের শুরুর দিকের বছরগুলির উপর তথ্যের অভাব দেখে বোঝা যায়, এটি আসলে সম্ভবত ছোট বাচ্চাদের খেলা ছিল। ১৭শ শতকে এসে শ্রমিকেরা এটি খেলা শুরু করে। রাজা ১ম চার্লসের সময় অভিজাত শ্রেণী খেলাটির প্রতি আকৃষ্ট হতে শুরু করে। ক্রিকেট খেলার চেয়ে ক্রিকেটকে কেন্দ্র করে জুয়া খেলার সুযোগই তাদের বেশি আকৃষ্ট করেছিল। ক্রমে ক্রিকেটে প্রচুর বিনিয়োগ হওয়া শুরু হয় এবং লন্ডন ও দক্ষিণ ইংল্যান্ডে এটি একটি জনপ্রিয় বিনোদনে পরিণত হয়। এসময় বড় বড় ক্লাব ও পেশাদার ক্রিকেট খেলোয়াড়ের আবির্ভাব ঘটে।
ক্রিকেটের ইতিহাস ১৭২৬ - ১৭৬৩
ক্রিকেটের ইতিহাস ১৭২৬ - ১৭৬৩ নিবন্ধে বোলিঙে বল ছুঁড়ে মারার নিয়মের উপস্থাপন ও হ্যাম্বলডন ক্লাবের প্রতিষ্ঠা পর্যন্ত ক্রিকেটের ইতিহাস বর্ণিত হল।
১৭২৭ সালে ক্রিকেট লন্ডন ও দক্ষিণ ইংল্যান্ডের একটি প্রধান ক্রীড়া ছিল। ঐ শতাব্দীতে বাজিকরদের আগ্রহের কারণে ক্রীড়াটিতে প্রচুর অর্থলগ্নি করা হয়। ধনী ব্যক্তিদের অনুদানে ও বিনিয়োগে কাউন্টি দল, পেশাদার খেলোয়াড় এবং প্রথম বড় ক্লাবগুলির আবির্ভাব ঘটে। ১৭২৬ সালে লন্ডন ও ডার্টফোর্ড ছিল সবচেয়ে গুরুত্বপূর্ণ ক্লাব। কেন্ট, মিডলসেক্স, সারি ও সাসেক্সের কাউন্টি দলগুলি ছিল প্রথম সারির ক্রিকেট দল। আর্টিলারি গ্রাউন্ড, ডার্টফোর্ড ব্রেন্ট, কেনিংটন কমন, মুলজি হার্স্ট এবং রিচমন্ড গ্রিন ছিল তখনকার দিনের সুপরিচিত ক্রিকেট মাঠ।
১৬৯৭ সালের আগে সংবাদপত্রগুলিতে ক্রিকেটের কোন উল্লেখ নেই। কিন্তু ১৭২০-এর দশকের মাঝামাঝি নাগাদ ক্রিকেট-সংক্রান্ত রিপোর্ট বাড়তে থাকে। তবে এই রিপোর্টগুলি বহুদিন যাবৎ পূর্ণাঙ্গ ছিল না। আসল খেলার বিবরণের চেয়ে খেলার সময়সূচি কিংবা খেলার উপর বাজির দর নিয়ে সংক্ষিপ্ত আলোচনাই ছিল এগুলির মূল বিষয়বস্তু।
টেস্ট ক্রিকেটের ইতিহাস (১৮৮৪ - ১৮৮৯)
১৮৮৪ থেকে ১৮৮৯ সাল পর্যন্ত টেস্ট ক্রিকেটের ইতিহাস অস্ট্রেলীয়দের উপর ইংরেজদের আধিপত্যের ইতিহাস। এই সময়ে খেলা সবগুলি টেস্ট সিরিজে ইংল্যান্ড জয়লাভ করে। এই পর্বেই মুদ্রণ গণমাধ্যমে ১৮৮৫ সালে ক্রিকেটের দীর্ঘ সংস্করণকে নির্দেশ করতে প্রথমবারের মত "টেস্ট ক্রিকেট" পরিভাষাটি ব্যবহার করা হয়। তখন থেকে আজ পর্যন্ত এই নামটি বহাল আছে।
১৮৮৪ থেকে ১৮৮৯ সাল পর্যন্ত ইংল্যান্ড ও অস্ট্রেলিয়া ১৯টি টেস্ট খেলেছিল। এর মধ্যে ইংল্যান্ড ১৪টি টেস্ট জেতে, অস্ট্রেলিয়া জেতে ৩টি, আর দুইটি টেস্ট অমীমাংসিতভাবে শেষ হয়।
১৮৮৯ সালে ইংল্যান্ডের ক্রিকেট দল প্রথম বারের মত দক্ষিণ আফ্রিকা সফরে যায়। সেখানে অনুষ্ঠিত দুইটি টেস্টেই তারা জয়লাভ করে।
ধ্বনিতত্ত্ব
ধ্বনিতত্ত্ব () ভাষাবিজ্ঞানের একটি শাখা যেখানে কোন নির্দিষ্ট ভাষার ধ্বনি-ব্যবস্থা আলোচিত হয় । এতে বাক ইন্দ্রিয়ের মাধ্যমে সৃজিত ধ্বনির ভৌত উৎপাদন ও অনুধাবন নিয়ে আলোচনা করা হয় ।
ধ্বনিতত্ত্বের একটি গুরুত্বপূর্ণ অংশ হল একটি ভাষার স্বলক্ষণযুক্ত (distinctive) পৃথক পৃথক ধ্বনি-এককগুলি বের করা । উদাহরণস্বরূপ, ইংরেজিতে /p/ এবং /b/ দুইটি পৃথক ধ্বনি-একক । "pin" ও "bin" ন্যূনতম জোড়ে এই ঘটনাটি পরিলক্ষিত হয় , যে শব্দজোড়ে কেবল একটি ধ্বনির ক্ষেত্রে পার্থক্য ঘটেছে ।
রূপমূলতত্ত্ব
রূপমূলতত্ত্ব () নামক ভাষাবিজ্ঞানের শাখায় শব্দের (word) গঠন নিয়ে আলোচনা করা হয়।
রূপমূলতত্ত্বে শব্দের রূপ (form) ও অর্থের (meaning) মধ্যকার সম্পর্ক আলোচিত হয়। রূপমূলতাত্ত্বিকেরা শব্দকে একাধিক অর্থপূর্ণ অবিভাজ্য এককে ভাঙার চেষ্টা করেন। শব্দ গঠনকারী এই ন্যূনতম অর্থপূর্ণ এককের নাম দেয়া হয়েছে রূপমূল।
শব্দ ভাষার একটি কেন্দ্রীয় ধারণা, ফলশ্রুতিতে রূপমূলতত্ত্বের সাথে ভাষাবিজ্ঞানের অন্যান্য শাখাগুলির নিবিড় সম্পর্ক আছে। রূপমূলতত্ত্ব যেহেতু শব্দের বাহ্যিক ধ্বনিগত রূপের সাথে সম্পর্কিত, সেহেতু এটি ধ্বনিতত্ত্বের সাথেও সম্পর্কিত। এই দুই শাখার ক্ষেত্রেই প্রযোজ্য বিষয়গুলি রূপধ্বনিতত্ত্ব নামের শাস্ত্রে আলোচিত হয়। রূপমূলতত্ত্ব যেহেতু শব্দের অর্থ নিয়ে আলোচনা করে, তাই অর্থবিজ্ঞানের সাথেও এর সম্পর্ক আছে। আবার রূপমূলতত্ত্বে আলোচিত সংগঠনগুলির অনেকগুলিই বাক্যের পদগুলির মধ্যে সম্পর্ক স্থাপনের সাথে জড়িত। এই হিসেবে বাক্যতত্ত্বের সাথেও রূপমূলতত্ত্বের ঘনিষ্ঠ সম্পর্ক আছে। আবার রূপমূলতত্ত্বের সূত্রগুলি মেনে ভাষায় নতুন নতুন শব্দের সৃষ্টি হয় বলে অভিধানবিজ্ঞানের সাথেও শাখাটির সম্পর্ক আছে।
রূপমূলতত্ত্বের প্রধান প্রধান ধারণাগুলির একটি তালিকা নীচে দেওয়া হল।
আভিধানিক অর্থবিজ্ঞান
আভিধানিক অর্থবিজ্ঞান () ভাষাবিজ্ঞানের একটি শাখা যেখানে আভিধানিক শব্দগুলি কীভাবে কী কী অর্থের সাথে সংশ্লিষ্ট হয়, তার তাত্ত্বিক আলোচনা করা হয়।
সাংগঠনিক অর্থবিজ্ঞান
সাংগঠনিক অর্থবিজ্ঞান () বলতে ভাষাবিজ্ঞানের একটি শাখাকে বোঝায় যেখানে বাক্যের বিভিন্ন পদগুলির মধ্যকার আর্থিক সম্পর্ক নিয়ে আলোচনা করা হয়। কিভাবে অপেক্ষাকৃত ক্ষুদ্রতর একাধিক এককের অর্থ মিলিত হয়ে বৃহত্তর ভাষিক এককের অর্থ গঠন করে, তাও এই শাখার আলোচ্য।
প্রোটোটাইপ তত্ত্ব
প্রোটোটাইপ তত্ত্ব () বোধ বিজ্ঞানে ব্যবহৃত একটি ধারণা যা ধাপবিশিষ্ট ক্যাটেগরি বা শ্রেণী নির্মাণ আলোচনা করে। এই তত্ত্ব অনুসারে একটি ক্যাটেগরির সকল বস্তু সমান নয়। কিছু কিছু বস্তু ক্যাটেগরিটির সাথে বেশি সম্পৃক্ত। উদাহরণস্বরূপ, ইংরেজিতে furniture ধারণাটির একটি উদাহরণ দিতে বললে বেশির ভাগ লোক চেয়ারের উদাহরণ দেয়, কিন্তু ছোট স্টুলের উদাহরণ খুব কম লোকই দেয়। অর্থাৎ ফার্নিচার ক্যাটেগরিটিতে চেয়ার একটি অধিকতর কেন্দ্রীয় ধারণা, একটি প্রোটোটাইপ। ভাষাবিজ্ঞানে এই প্রোটোটাইপ তত্ত্ব ধ্বনিগত রূপ ও আর্থিক রূপের মধ্যে সম্পর্ক স্থাপনে কাজে আসে।
১৯৭০-এর দশকে এলেয়ানর রশ এবং অন্যান্যরা প্রোটোটাইপ তত্ত্বের অবতারণা করেন।
সমাজভাষাবিজ্ঞান
সমাজভাষাবিজ্ঞান () একটি আন্তঃক্ষেত্রীয় বিদ্যা যেখানে ভাষাবিজ্ঞান ও সমাজবিজ্ঞানের তত্ত্বের যৌথ প্রয়োগের মাধ্যমে বিভিন্ন সমাজে ও একই সমাজের বিভিন্ন স্তরে ভাষার বৈচিত্র্যের ওপর গবেষণা সম্পাদন করা হয়।
সৃষ্টিশীল ভাষাবিজ্ঞান
সৃষ্টিশীল ভাষাবিজ্ঞান বা সঞ্জননী ভাষাবিজ্ঞান () ভাষাবিজ্ঞানের একটি ধারা যেখানে সৃষ্টিশীল ব্যাকরণের ধারণাকে কাজে লাগানো হয়।
সৃষ্টিশীল ব্যাকরণ হল কতগুলি নিয়মের একটি সসীম সেট, যে নিয়মগুলি ব্যবহার করে কোন প্রদত্ত ভাষার সমস্ত বাক্য সৃষ্টি বা সঞ্জনন (generate) করা সম্ভব। ভাষাবিজ্ঞানী নোম চম্‌স্কি এই ধারণাটি ভাষাবিজ্ঞানে প্রথম উপস্থাপন করেন। আরও সঠিকভাবে বলতে গেলে সঞ্জননী ব্যাকরণ কোন ভাষার প্রতিটি বাক্যের জন্য একটি গাঠনিক বর্ণনা প্রদানে সক্ষম। )
ভাষা বিজ্ঞান হলো একটা নতুন বৈজ্ঞানিক রুপ। আমরা জানি অতি প্রাচিন। আমার ধারণা বাংলা ভাষা সমপূর্ন নয়। কারন দিন দিন ভাষা সংস্করণ হবে। সৃষ্টিশীল ভাষা বিজ্ঞান হলো কতোকগুলো স্বর স্বন্দ্বির বিষম সমষ্টি। সৃষ্টিশীল ভাষা বিজ্ঞানের পূর্ণতা দান করেন শাকীল আহমেদ।
বোধগত ভাষাবিজ্ঞান
ভাষাবিজ্ঞান এবং বোধ বিজ্ঞানে বোধগত ভাষাবিজ্ঞান () বলতে ভাষাবিজ্ঞানের একটি ঘরানাকে বোঝায়, যেখানে মনে করা হয়, মানুষের সামগ্রিক বোধন (cognition) প্রক্রিয়ার প্রেক্ষিতেই ভাষার সৃষ্টি, শিখন, ও ব্যবহার সবচেয়ে ভালভাবে ব্যাখ্যা করা সম্ভব। বোধগত ভাষাবিজ্ঞানীরা তিনটি মূল অবস্থান গ্রহণ করেছেন। প্রথমত, ভাষার জন্য মনে বা মস্তিষ্কে যে একটি আলাদা স্বয়ংক্রিয় ব্যবস্থা আছে, সেটি তারা অস্বীকার করেন। দ্বিতীয়ত, তারা "ধারণাকরণ" (conceptualization)-এর প্রেক্ষিতে ব্যাকরণ বোঝার চেষ্টা করেন। এবং তৃতীয়ত, তারা দাবী করেন যে ভাষার ব্যবহারের মধ্যে দিয়ে মানুষের মধ্যে ভাষা সম্পর্কিত জ্ঞান গড়ে ওঠে।
গণনামূলক ভাষাবিজ্ঞান
গণনামূলক ভাষাবিজ্ঞান (ইংরেজি Computational linguistics) জ্ঞানের একটি আন্তঃক্ষেত্রীয় শাখা যেখানে গণনামূলক দৃষ্টিকোণ থেকে মানুষের মুখের স্বাভাবিক ভাষার পরিসংখ্যানগত বা গাণিতিক সূত্র-ভিত্তিক মডেল তৈরি করা হয়।
প্রথাগতভাবে যেসব কম্পিউটার প্রকৌশলী কম্পিউটারের ব্যবহারিক প্রয়োগের মাধ্যমে স্বাভাবিক ভাষাগুলি প্রক্রিয়াকরণের উপরে কাজ করতেন, তাঁরাই মূলত গণনামূলক ভাষাবিজ্ঞানের উপর কাজ করতেন। তবে বর্তমানে তাঁরা ভাষাবিজ্ঞানী, কৃত্রিম বুদ্ধিমত্তা বিশেষজ্ঞ, গণিতবিদ, যুক্তিবিদ, দার্শনিক, বোধবিজ্ঞানী, বোধ-মনোবিজ্ঞানী, মনোভাষাবিজ্ঞানী, নৃবিজ্ঞানী এবং স্নায়ুবিজ্ঞানীদের সাথে একত্রে কাজ করেন।
গণণামূলক ভাষাবিজ্ঞানের তাত্ত্বিক ও ব্যবহারিক দুইটি দিকই আছে। তাত্ত্বিক গণনামূলক ভাষাবিজ্ঞানে তাত্ত্বিক ভাষাবিজ্ঞান ও বোধ বিজ্ঞানগুলির বিষয়গুলির উপর জোর দেওয়া হয়। অন্যদিকে ব্যবহারিক গণনামূলক ভাষাবিজ্ঞানে মানুষের মুখের স্বাভাবিক ভাষার মডেল নির্মাণ করলে যে ব্যবহারিক সুবিধাগুলি পাওয়া সম্ভব সেগুলির উপর জোর দেওয়া হয়
অ্যাসোসিয়েশন ফর কম্পিউটেশনাল লিঙ্গুইস্টিকস (Association for Computational Linguistics) গণনামূলক ভাষাবিজ্ঞানকে নিচের মত করে সংজ্ঞায়িত করেছে:
তুলনামূলক ভাষাবিজ্ঞান
তুলনামূলক ভাষাবিজ্ঞান (মূলত তুলনামূলক দর্শন), ঐতিহাসিক ভাষাতত্ত্ব-এর একটি শাখা, যা বিভিন্ন ভাষার তুলনার মাধ্যমে তাদের ঐতিহাসিক সম্পর্কিততা স্থাপন সঙ্গে সংশ্লিষ্ট।
তুলনামূলক ভাষাতত্তের জনক কে?- স্যার উইলিয়াম 
জোন্স
ব্যুৎপত্তি
ব্যুৎপত্তি শব্দের ইতিহাস, তাদের উদ্ভব, এবং কিভাবে তাদের আকার এবং অর্থ সময়ের সাথে পরিবর্তিত হয়েছে এর গবেষণা।
গোরো শিমুরা
গোরো শিমুরা (জাপানি ভাষায়: 志村五郎) (১৯৩০—) বিশিষ্ট জাপানি গণিতবিদ। তিনি বর্তমানে মার্কিন যুক্তরাষ্ট্রের প্রিন্সটন বিশ্ববিদ্যালয়ে প্রফেসর এমেরিটাস পদে অধীষ্ঠ আছেন। শিমুরা প্রয়াত জাপাni গণিতবিদ ইয়ুতাকা তানিয়ামার বন্ধু ও সহকর্মী ছিলেন। তাঁদের দুজনের গবেষণার ফসল গণিতের তানিয়ামা-শিমুরা অনুমান, যেটি পরবর্তীতে ফের্মার বিখ্যাত শেষ উপপাদ্য প্রমাণে সহায়তা করে।
বাংলাদেশের উপজেলা
উপজেলা হচ্ছে বাংলাদেশের প্রশাসনিক ব্যবস্থায় একটি গুরুত্বপূর্ণ একক। কয়েকটি গ্রাম বা ইউনিয়ন মিলে একটি উপজেলা গঠিত হয় এবং কয়েকটি উপজেলা নিয়ে একটি জেলা গঠিত হয়। বর্তমানে বাংলাদেশের ৮টি বিভাগের অন্তর্গত ৬৪টি জেলায় মোট ৪৯২টি উপজেলা রয়েছে।
১৯৮২ সালের ৭ই নভেম্বর "স্থানীয় সরকার (উপজেলা পরিষদ ও উপজেলা পুনর্গঠন) অধ্যাদেশ ১৯৮২" বলে প্রথমে উন্নীত থানা পরিষদ গঠন করা হয় এবং থানা পর্যায়ে বিকেন্দ্রীভূত প্রশাসনিক ব্যবস্থা প্রবর্তন করা হয়। পরবর্তীকালে উন্নীত থানা পরিষদকে উপজেলা পরিষদে রূপান্তরিত করা হয়। এ সময়ে বাংলাদেশের প্রায় সমস্ত উপজেলাকে পূর্ণাঙ্গ প্রশাসনিক কেন্দ্রে রূপ দেয়া হয়। এই অধ্যাদেশটি ১৯৯১ সালে বাতিল করা হয়। পরবর্তীকালে ১৯৯৮ সালে জাতীয় সংসদে উপজেলা অধ্যাদেশ ১৯৯৮ পাস করে পুনরায় উপজেলা ব্যবস্থা প্রণয়ন করা হয়। কার্যালয় আদেশের মাধ্যমে ১ ফেব্রুয়ারি ১৯৯৮ থেকে এই অধ্যাদেশ কার্যকরী হয়। সর্বশেষ ২০০৯ সালে উপজেলা পরিষদ আইন সংশোধন হয়।
উপজেলা নির্বাহী অফিসার (সংক্ষেপে ইউএনও) হলেন উপজেলার প্রধান কার্যনির্বাহী কর্মকর্তা এবং বাংলাদেশ সিভিল সার্ভিস (বিসিএস প্রশাসন ক্যাডার) এর উর্ধ্বতন পর্যায়ের একজন কর্মকর্তা। সাধারণভাবে ইউএনও বাংলাদেশের পদমর্যাদা ক্রম অনুসারে জেষ্ঠ সহকারী সচিব সমমর্যাদার একটি পদ।
একটি উপজেলার প্রশাসনিক দায়িত্বে নিয়োজিত স্থানীয় জনগণ কর্তৃক নির্বাচিত পরিষদ উপজেলা পরিষদ নামে পরিচিত।
উপজেলা পরিষদের মেয়াদকাল মিটিংএর দিন থেকে ৫ বছর। সরকার কর্তৃক মনোনীত একজন সরকারি কর্মকর্তা বা উপজেলা নির্বাহী অফিসার (ইউ এন ও) এই পরিষদের সচিব হিসেবে সমস্ত নির্বাহী দায়িত্ব পালন করেন।
উপজেলা পর্যায়ের সমস্ত কার্যাবলীকে মূলতঃ সংরক্ষিত ও হস্তান্তরিত এই দুইভাগে ভাগ করা হয়। সংরক্ষিত দায়িত্বের মধ্যে আইন শৃঙ্খলা রক্ষা, দেওয়ানী ও ফৌজদারী বিচার, রাজস্ব প্রশাসন নিয়ন্ত্রণ, প্রয়োজনীয় দ্রব্যাদি সরবরাহ, বৃহৎ শিল্প, খনন কার্য এবং খনিজ সম্পদের উন্নয়ন ইত্যাদি দায়িত্ব অন্যতম।
অন্যদিকে হস্তান্তরিত দায়িত্বের মধ্যে পঞ্চবার্ষিক পরিকল্পনা ও উন্নয়ন পরিকল্পনা প্রণয়ন ও বাস্তবায়ন, আন্তঃ উপজেলা সড়ক নির্মাণ ও সংরক্ষণ, কৃষি সম্প্রসারণ ও কৃষি উপকরণ সরবরাহ ও সেচ ব্যবস্থা, স্বাস্থ্য ও পরিবার পরিকল্পনা সেবা ব্যবস্থা নিশ্চিতকরণ, বিশুদ্ধ খাবার পানি সরবরাহ নিশ্চিতকরণ ও পয়ঃ নিষ্কাশন ব্যবস্থা প্রণয়ন ইত্যাদি কার্যক্রম অন্তর্ভুক্ত।
উপজেলা পরিষদ
উপজেলা পরিষদ বাংলাদেশের প্রসাশনিক ব্যবস্থার একটি একক অংশ। । একটি উপজেলার প্রশাসনিক দায়িত্বে নিয়োজিত স্থানীয় জনগণ কর্তৃক নির্বাচিত পরিষদ উপজেলা পরিষদ নামে পরিচিত।
উপজেলা পরিষদের মেয়াদকাল মিটিংএর দিন থেকে ৫ বছর। সরকার কর্তৃক মনোনীত একজন সরকারি কর্মকর্তা বা উপজেলা নির্বাহী অফিসার (ইউ এন ও) এই পরিষদের মুখ্য নির্বাহী কর্মকর্তা হিসেবে সমস্ত নির্বাহী দায়িত্ব পালন করেন।
সুষ্ঠুভাবে কার্যক্রম পরিচালনার নিমিত্তে উপজেলা পরিষদ ১৭টি বিষয়ে স্ট্যান্ডিং কমিটি গঠন করে। এগুলো হলো
উপজেলা পর্যায়ের সমস্ত কার্যাবলীকে মূলতঃ সংরক্ষিত ও হস্তান্তরিত এই দুইভাগে ভাগ করা হয়। সংরক্ষিত দায়িত্বের মধ্যে আইন শৃঙ্খলা রক্ষা, দেওয়ানী ও ফৌজদারী বিচার, রাজস্ব প্রশাসন নিয়ন্ত্রণ, প্রয়োজনীয় দ্রব্যাদি সরবরাহ, বৃহৎ শিল্প, খনন কার্য এবং খনিজ সম্পদের উন্নয়ন ইত্যাদি দায়িত্ব অন্যতম।
অন্যদিকে হস্তান্তরিত দায়িত্বের মধ্যে পঞ্চবার্ষিক পরিকল্পনা ও উন্নয়ন পরিকল্পনা প্রণয়ন ও বাস্তবায়ন, আন্তঃ উপজেলা সড়ক নির্মাণ ও সংরক্ষণ, কৃষি সম্প্রসারণ ও কৃষি উপকরণ সরবরাহ ও সেচ ব্যবস্থা, স্বাস্থ্য ও পরিবার পরিকল্পনা সেবা ব্যবস্থা নিশ্চিতকরণ, বিশুদ্ধ খাবার পানি সরবরাহ নিশ্চিতকরণ ও পয়ঃ নিষ্কাশন ব্যবস্থা প্রণয়ন ইত্যাদি কার্যক্রম অন্তর্ভুক্ত।
ইয়ুতাকা তানিয়ামা
ইয়ুতাকা তানিয়ামা (জাপানি ভাষায়: 谷山豊) (১৯২৭—১৯৫৮) বিশিষ্ট জাপানি গণিতবিদ ছিলেন। সহকর্মী গোরো শিমুরার সাথে সম্মিলিতভাবে তিনি তানিয়ামা-শিমুরা অনুমানের জন্ম দেন, যেটি পরবর্তীতে ফের্মার বিখ্যাত শেষ উপপাদ্য প্রমাণা সহায়তা করে। তানিয়ামা তাঁর ৩১তম জন্মদিনের অল্প কিছুদিন পর আত্মহত্যা করেন। তাঁর মৃত্যুর মাশখানেক পরে তানিয়ামা যে মহিলাকে বিয়ে করার পরিকল্পনা করেছিলেন, সেই মহিলা মিসাকো সুজুকি-ও শোকে আত্মহনন করেন।
এটিপি মাস্টার্স সিরিজ
এটিপি মাস্টার্স সিরিজ () নয়টি টেনিস টুর্নামেন্টের একটি সিরিজ। সিরিজটি এটিপি পেশাদার টেনিস টুরের একটি অংশ এবং সিরিজের টুর্নামেন্টগুলি প্রতিবছর সারা বছর ধরে ইউরোপ ও উত্তর আমেরিকার বিভিন্ন ভেন্যুতে অনুষ্ঠিত হয়। শীর্ষস্থানীয় পুরুষ টেনিস খেলোয়াড়দের এই টুর্নামেন্টগুলিতে অংশগ্রহণ বাধ্যতামূলক। চার গ্র‌্যান্ড স্ল্যাম টুর্নামেন্টের পরে মাস্টার্স সিরিজ টুর্নামেন্টগুলি পেশাদার টেনিসের সবচেয়ে মর্যাদাপূর্ণ টুর্নামেন্ট।
১৯৯০ সালে এটিপি টুরের শুরু থেকেই এই সিরিজটি চালু করা হয়। ১৯৯৬ থেকে ১৯৯৯ সালে এটি মার্সেডিস বেঞ্জ সুপার নাইন নামে পরিচিত ছিল। এরপর ২০০০ সালে এর নাম দেওয়া হয় টেনিস মাস্টার্স সিরিজ এবং ২০০৪ সাল থেকে এটি বর্তমান নামে পরিচিত।
এটিপি মাস্টার্স সিরিজের টুর্নামেন্টের ফলাফল সাধারণ টুর্নামেন্টের চেয়ে বেশি র‌্যাংকিং পয়েন্ট প্রদান করে। তবে এর পরিমাণ গ্র‌্যান্ড স্ল্যাম এবং বছরশেষের টেনিস মাস্টার্স কাপের চেয়ে কম। বর্তমানে সব ম্যাচ তিন সেটের হয়ে থাকে।
আন্দ্রে আগাসি সবচেয়ে বেশি সংখ্যক মাস্টার্স সিরিজ টুর্নামেন্ট জিতেছেন (১৭টি)।
ইন্ডিয়ান ওয়েল্‌স মাস্টার্স
ইন্ডিয়ান ওয়েল্‌স মাস্টার্স () মার্কিন যুক্তরাষ্ট্রের ক্যালিফোর্নিয়া অঙ্গরাজ্যের ছোট শহর ইন্ডিয়ান ওয়েলসে অনুষ্ঠিত একটি বার্ষিক টেনিস টুর্নামেন্ট। ইভেন্টটির স্পন্সরের দেয়া বর্তমান নাম বিএনপি পারিবাস ওপেন।
টুর্নামেন্টটি এটিপি পেশাদারী পুরুষ টেনিস টুরের একটি মাস্টার্স মর্যাদাসম্পন্ন টুর্নামেন্ট এবং ডব্লিউটিএ প্রমীলা টেনিস টুরের টিয়ার ১ বা প্রথম স্তরের একটি টুর্নামেন্ট। এটি মার্চ মাসের শুরুতে মায়ামি মাস্টার্সের আগে অনুষ্ঠিত হয় এবং এর মূল ড্র ৮ দিনেরও বেশি সময় ধরে খেলা হয়। মহিলাদের ড্র সাধারণত বুধবারে শুরু হয় এবং পরের সপ্তাহের শনিবারে শেষ হয়। পুরুষদের ড্র শুক্রবারে শুরু হয়ে পরবর্তী সপ্তাহের রবিবারে শেষ হয়। মহিলা ও পুরুষ উভয় ক্ষেত্রেই একক খেলার ড্র-তে ৯৬ জন খেলোয়াড় অংশ নেন। ৩২ জন বাছাই খেলোয়াড় সরাসরি ২য় রাউণ্ডে প্রবেশ করেন।
টুর্নামেন্টটি হার্ড কোর্টে খেলা হয় এবং চারটি টেনিস গ্র্যান্ড স্ল্যাম টুর্নামেন্টের পরে এটিতেই সবচেয়ে বেশি জনসমাগম ঘটে। গরে প্রায় আড়াই লাখ দর্শক এখানে খেলা দেখতে আসেন।
মন্টি কার্লো মাস্টার্স
মন্টি কার্লো মাস্টার্স () পুরুষ পেশাদার টেনিস খেলোয়াড়দের জন্য একটি বাৎসরিক টেনিস প্রতিযোগিতা যা মোনাকোর মন্টি কার্লো শহরের সীমানায় অবস্থিত ফ্রান্সের রোকব্রুন-কাপ-মার্‌তা লোকালয়ে অনুষ্ঠিত হয়। প্রতিযোগিতা এটিপি পেশাদার টুরে মাস্টার্স সিরিজের অন্তর্ভুক্ত। এটি ক্লে কোর্টে খেলা হয়। সাধারণত এপ্রিল-মে মাসে টুর্নামেন্টটি অনুষ্ঠিত হয়।
রোম মাস্টার্স
রোম মাস্টার্স ইটালির রোম শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটি এটিপি পেশাদারী পুরুষ টেনিস টুরের একটি মাস্টার্স মর্যাদাসম্পন্ন টুর্নামেন্ট এবং ডব্লিউটিএ প্রমীলা টেনিস টুরেরপ্রিমিয়ার ৫ এর একটি টুর্নামেন্ট। এটি ক্লে কোর্টে খেলা হয়।
কানাডা মাস্টার্স
কানাডা মাস্টার্স কানাডার টরন্টো ও মন্ট্রিয়াল শহরে প্রতিবছর অনুষ্ঠিত টেনিস প্রতিযোগিতা। পুরুষ ও মহিলা উভয় ধরনের টেনিস টুরেই এটি একটি প্রথম সারির প্রতিযোগিতা। প্রতিবছর জুলাই-আগস্ট মাসে এটি অনুষ্ঠিত হয়। বর্তমানে স্পন্সরের নামে এটি রজার্স কাপ নামে পরিচিত।